open-index/open-wikipedia-markdown huggingface dataset:
香港立法局

**香港立法局**（），簡稱**立法局**（、縮寫： / ），係英屬香港嘅立法機關，專門負責監察香港政府嘅施政，並且定期審閱由港督提交嘅施政報告。

## 沿革
### 開埠初期
香港自1841年成為英國殖民地後，得到咗維多利亞女皇頒布《英皇制誥》，係香港歷史上第一部憲制法律文件。呢份憲章裡面訂明要成立**定例局**，授權「在任嘅總督……喺攞到立法局嘅意見之後……制定同埋通過為維持香港嘅和平、秩序同良好管治……而不時需要嘅所有法律同埋條例」。作為香港第一個立法機關，定例局由政府三司嘅當然議員、政府官員出任嘅官守議員(即係依家喺度擔任緊某種官職咁解)以及民間人士出任嘅非官守議員組成。除了當然議員之外，其餘成員都係由總督委任嘅。

1843年，第一任港督砵甸乍宣佈委任官守議員入定例局，當時第一批嘅官守議員有三位，分別係（前護理行政官）、馬儒翰（英國駐華商務總監中文祕書兼翻譯）以及威廉堅（首席裁判司）。

1844年1月11號，定例局舉行咗首次會議，並且係同年嘅2月26號通過咗第一條香港法例。1845年3月7號，定例局根據《1843年皇室訓令》第6條，制定同埋通過咗第一份《香港立法機關會議規則及常規》。

1850年，委任怡和洋行股東及大班出任頭兩位非官守議員。1857年，增委兩位官守議員同埋一位非官守議員。1884年，又擴大立法局嘅成員人數到7位官守議員同埋5位非官守議員，其中包括1位華裔議員伍才（又名伍廷芳）。1896年，政府再進一步擴大立法局嘅成員人數到8位官守議員以及6名位官守議員。喺1929年，立法局一共有10位官守議員同8位非官守議員，其中包括咗3位華人及1位葡裔人士。

1917年，立法局頒布第一份針對1843年版本的修訂文件，其文本喺「的意見」之後加入「及同意」等重要字眼。

1941年，由於大日本帝國出兵佔領香港，立法局被迫無限期休會到1946年。

## 參考
筑波快線

**筑波快線**（筑讀築；，）係日本一條連接東京都秋葉原同筑波嘅鐵路綫，有20個車站。2005年8月24號通車，由首都圈新都市鐵道（MIR）管理。

## 路線詳情
路線區間：秋葉原～筑波 58.3km 

站既數量：20個

軌距：1067mm 

雙線區間：全線 

電化區間：全線（秋葉原站～守谷站：直流1,500V、未來平站～筑波站：交流50Hz 20,000V） 

中性區：守谷站～未來平站之間、車上切換式 

最高速度：130km/h 

閉塞方式：車內訊號自動閉塞式（ATC及ATO） 

車廠所在點：守谷站以北 

用車：TX-1000系同TX-2000系

### 車站一覽
2006年香港選舉委員會界別分組選舉

**2006年香港選舉委員會界別分組選舉**，喺2006年12月10日朝早七點半到夜晚上十點半舉行，目的係為咗選出喺38個界別入面，分組選出六百六十四個人進入選舉委員會，用嚟喺第3屆香港行政長官選舉選出第三屆行政長官。

三十八個分組界別入面，有十五個界別總共二百三十七人自動當選，剩低嗰二十三個界別有803人角逐427個席位。

## 選舉委員會組成
800人嘅選舉委員會由3個部分組成： 
#96位當然委員（香港地區全國人民代表大會代表(36名)同埋立法會議員(60位)） 
#四十位委員由宗教界界別分組提名產生
#六百六十四位委員由三十八個界別分組選舉產生

今次選舉會由35個界別分組選產生664名委員：
#飲食界 (11名) 
#商界（第一） (12名) 
#商界（第二） (12名) 
#香港僱主聯合會 (11名) 
#金融界 (12名) 
#金融服務界 (23名) 
#香港中國企業協會 (11名) 
#酒店界 (11名) 
#進出口界 (12名) 
#工業界（第一） (12名) 
#工業界（第二） (12名) 
#保險界 (12名) 
#地產及建造界 (12名) 
#紡織及製衣界 (12名) 
#旅遊界 (12名) 
#航運交通界 (12名) 
#批發及零售界 (12名) 
#會計界 (20名) 
#建築、測量及都市規劃界 (20名) 
#中醫界 (20名)
#教育界 (20名)
#工程界 (20名)
#衞生服務界 (20名)
#高等教育界 (20名)
#資訊科技界 (20名)
#法律界 (20名)
#醫學界 (20名)
#漁農界 (40名)
#勞工界 (40名)
#社會福利界 (40名)
#體育、演藝、文化及出版界 (40名) 
##體育小組
##演藝小組
##文化小組
##出版小組
#中國人民政治協商會議 (41名)
#鄉議局 (21名)
#港九各區議會 (21名)
#新界各區議會 (21名)

## 政治背景
由於喺2002年行政長官選舉嗰陣，泛民主派因為杯葛選舉而搞到不得民心嘅董建華自動連任，所以泛民入面嘅民主黨同公民黨兩個黨決定積極參與今次選舉委員會嘅選舉，希望可以憑間接選舉而令候選人在意選民關心嘅問題，而唔會單單止為商界服務。

由選委會嘅選舉開始講起。由於民主黨同公民黨兩個黨唔想出現好似2002年香港行政長官選舉同2005年香港行政長官選舉因為一個人得到超過700提名而自動當選嘅情況，為咗令行政長官選舉變得有競爭，於是就積極咁爭取喺選委會入面拎到超過100席，務求達到提名一個人參選特首所需嘅最低要求。

最初兩黨諗住捧「忽然民主」嘅陳方安生出嚟選特首，點知陳方安生突然縮沙，結果臨時拉夫就搵咗公民黨嘅梁家傑出嚟參選，不過睇返轉頭陳方安生實際上從來明確咁講過話自己想參選特首，以為陳方安生想選特首只係泛民一廂情願嘅諗法。

雖然傳媒成日將兩黨積極參與特首選舉寫成泛民主派積極參與特首，但實際上同樣屬於泛民主派嘅前線同社民連都唔支持參與任何形式嘅小圈子選舉，而一直以來只有民主黨同公民黨兩個黨先至係度積極搞呢件事。

## 選舉過程議題
* 資訊科技界候選人李澤楷，喺投票前夕高調表示支持「真民主」，提名行政長官候選人時會考慮候選人係咪支持2012年雙普選，由於李澤楷係香港首富李嘉誠個仔，加上李嘉誠向來親共，所以引起一番議論。

* 喺梁家傑去票站投票時，立法會議員梁國雄同社會民主連線成員去到票站出面向佢示威，梁國雄重將自己困入鳥籠入面，以示抗議梁家傑參與小圈子選舉。而喺12月11號凌晨，當所有選票運到香港會議展覽中心，打開第一個票箱時，梁國雄、社會民主連線同學聯嘅示威者都喺會場入面拉橫額同大嗌抗議小圈子選舉嘅口號。

## 行政長官選舉時間表
*2007年2月中 – 行政長官選舉提名開始，提名期有兩個禮拜
*2007年3月初 – 行政長官提名期結束，之後會即刻開始為期三個星期嘅競選活動
*2007年3月25號 – 行政長官選舉投票日

## 選舉結果
請睇：
*2006年香港選委會界別分組選舉第一界別選舉結果
*2006年香港選委會界別分組選舉第二界別選舉結果
*2006年香港選委會界別分組選舉第三界別選舉結果
*2006年香港選委會界別分組選舉第四界別選舉結果

## 選舉總結
* 今次選舉投票率破晒記錄，喺點晒票後經民主黨同公民黨兩黨協調出選嘅代表有一百一十四人勝出，尤其喺法律界、社福界同高等教育同教育界、資訊科技界入面，經兩黨協調嘅候選人都可以勝出，預料梁家傑有足夠提名參選特首。不過政協代表何鴻燊同人大代表吳康民就認為梁家傑就算夠提名參選特首，都唔夠曾陰權鬥。
## 影響

## 參考


## 外部連結
* 2006年選舉委員會界別分組選舉網頁
* 選舉管理委員會網頁
QC

****可以係：

*品質檢查：嘅縮寫
*品質控制：嘅縮寫
*皇仁書院（），香港一間中學。
*魁北克省：加拿大嘅一個省。
調景嶺

**調景嶺**（，又讀、）係香港新界近將軍澳嘅山區。因為要起將軍澳新市鎮，個灣填晒海變咗做住宅區，家下山同填地都喺呢個新市市鎮東南邊位。調景嶺因為響國共內戰後係國民黨餘部走難來香港，住響呢度寮屋區出名。呢個地方因為就響新九龍曬草灣東面嘅山後面，初期未有確定嘅政區之前，係當做新九龍一部份，之後就將佢劃入新界西貢區。

## 名

調景嶺呢個名其實係源自**照鏡環**，而呢個灣西南面有座山叫做照鏡環山（又叫**照鏡嶺**）。照鏡環個形好似一個闊口袋咁，而住響水上嘅蜑家人見佢風平浪靜，好似塊鏡咁照得人，就叫佢做照鏡環。照鏡環英文寫係叫**Tiu Keng Wan**，呢個音應該唔係廣東話﹙廣州話）音，好可能係蜑家音。

1899年英國同大清租埋新界，呢度就咁歸入香港管。響呢個時候，有好多西人住響香港，亦都好多華人轉食麪包，咁就好需要麪粉。咁加拿大人Alfred Herbert Rennie就睇準呢個機會，想響香港發展呢門麪粉廠生意，佢就同當時香港名人摩地同遮打夾份開間Hong Kong Milling Company。而香港政府見呢門生意亦都幫到駐港英軍同全人口所需，尤其係想畀人斷糧都夠全部人四個月食，咁就響呢個灣口北岸，填塊地(New Kowloon Inland Lot No. 4)，畀佢起麪粉廠。響當時地圖睇，呢塊地響1905年已經填好，塊地有435頃。呢間廠好先進，電器化廠房，有碼頭設施，有員工宿舍。響1908年嘅年鑑裏面有講，佢可以一個月用6000噸小麥生產8000袋優質麪粉。自始呢塊地就響地圖上面英文寫做**Rennie's Mill**或者**Rennie's Flour Mill**，即係Rennie嘅麪粉廠咁解。不過好境不常，因為生意失敗，呢位老闆1908年響廠側邊跳海自盡。

咁啱麪粉廠老闆自殺，民間就有人傳佢係吊頸自殺，於是就有咗「**吊頸嶺**」呢個花名。有人住，重叫吊頸實在唔老禮，咁政府就改名做「**調景嶺**」，有「調整景況」嘅意思。但英文就一直叫呢區做Rennie's Mill，到發展將軍澳新市鎮呢一區嗰陣，先改做廣東話譯名**Tiu Keng Leng**。

## 出面網頁

*
番茄

**番茄**（；學名：**）係茄科茄屬嘅一年生草本植物，原產南美洲秘魯嘅山谷森林。由於佢營養豐富又好味，俾人叫做「綠色世界嘅紅寶石」。

## 名
粵語之所以叫佢做番茄，係因為佢喺番邦度嚟，加上佢似茄子。不過因為佢係植物，好多人連個番都寫做「蕃」，變咗做「蕃茄」。

### 全球各地唔同嘅名
番茄喺唔同國家嘅語言入面，甚至係古代都有唔同嘅嗌法。譬如中文裏便通常就叫「番茄」，但係喺中國大陸亦有人嗌佢「西紅柿」。同埋番茄嘅英文「tomato」喺英美嘅發音都唔一樣。

## 形態
呢種植物可以生到1~3米高。佢條梗（有陰去聲，讀）雖然係木質，但係好弱，所以要爬住其他植物生。番茄葉長10~25厘米，似羽毛，一塊葉有五到九瓣，一瓣八厘米長。葉邊似鋸，梗同葉都係毛。花黃，1~2 厘米闊，花冠有五瓣向外。花成束生，一束有3~12朵，好似個幼邊嘅星星噉。果係可以食醬果，大多數都係紅嘅，有啲係黃或綠嘅品種。野生得一兩厘米，種嘅可以大隻啲。

## 用途
呢種植物可以用嚟做蔬菜，同時重可以做生果。另外，佢嘅果可以做藥。

### 營養價值
番茄有豐富營養，其中有番茄紅素及維他命C，而維他命C重係西瓜嘅10倍，喺加工製品好似番茄汁同埋番茄醬等都含有番茄紅素成份。

### 藥用價值

果可以做藥，既可以醫壞血病、感冒、過敏性紫癜癥、前列腺炎嘅病，又可以醫子宮頸癌、膀胱癌、胰臟癌等癌症。甚至可以提高人嘅抗病能力。

## 發現史
喺16世紀之前，番茄喺南美洲長時間俾人當咗係有毒植物而冇人食，甚至連當地啲印第安人話佢凈係狼先至食得。直到16世紀，愛羅達拉利公爵來咗南美洲之後帶咗樖番茄去伊麗莎白港女王嚟睇，之後番茄傳咗入歐洲。直到18世紀，歐洲同北美啲人用胡椒、蒜頭、牛油做佐料，將番茄當成蔬菜來食。

## 文化
### 方形番茄
喺美國加州，曾經有人種咗樖方形嘅番茄出嚟。佢比普通嘅圓形番茄重豐滿，甚至啱用機器摘同運輸。

## 相
### 植株

### 用途

## 相關
* 番茄醬
* 番茄汁（飲品）
* 蕃茄薯仔湯

## 註

## 有關嘅書

* 中国少年儿童百科全书 自然·环境 第401页　浙江教育出版社 ISBN·7-5338-1946-2/G·1942
*《番茄遗传学》，余诞年，1999年，湖南科学技术出版社，ISBN 7-5357-2425-6/Q.40
*《台灣蔬果實用百科第一輯》，薛聰賢 著，薛聰賢出版社，2001年

## 出面網頁

*  番茄 Lycopersicon esculentum Mill. 中国植物志
* 番茄 Fanqie 藥用植物圖像資料庫 (香港浸會大學中醫藥學院) 

類:茄屬
類:草本植物

類:藥用植物
2006年香港選委會界別分組選舉第二界別選舉結果

**[[2006年香港選舉委員會界別分組選舉]]**喺2006年12月10日朝早七點半到夜晚上十點半舉行，目的係為咗選出喺38個界別入面，分組選出六百六十四個人進入選舉委員會，用嚟喺2007年香港特別行政區行政長官選舉選出第三屆行政長官。

## 第二界別選舉結果
今次選舉委員會界別分組選舉係歷來最多人競選嘅一次。38個分組界別入面，15個界別一共237人自動當選，剩低23個界別有803人角逐427個席位。
### 會計界

### 建築、測量及都市規劃界
有42個候選人，一眾測量師組成名單，以統一政綱參選，有9人當選。民主派有吳永輝同陳家欣參選，得吳氏當選。

### 中醫界
今屆中醫界有39人爭20個位，建制派組織咗22人嘅名單參選；另外香港中醫師權益總工會組成10人名單挑戰。最後建制派嘅名單全取中醫界20席。

### 教育界
呢屆有31人爭20個位，民主派喺當中支持教協12人同埋教協教聯嘅二人名單。另外公民黨嘅胡可仁都用咗教協嘅政綱口號。教總、教聯、教評就屬於建制派名單，而大部分獨立參選人士都屬於建制派。最後，民主派支持嘅14人同埋胡可仁都當選，建制派就攞到其餘5席。

### 工程界
呢屆有42人爭20個位，民主派組咗普選工程連線參選，建制方面就有黃澤恩、李炳權嘅名單；關育材嘅名單；葉承添嘅政府工程師起碼三組人馬。最後普選工程連線攞到8席，建制派三組人馬攞到6席，其餘6席係獨立建制派。

註：「以民為本」並唔係名單嘅真名

### 衛生服務界
呢屆有37人爭20個位，親民主派嘅護協原本想派出20人嘅名單，但係李國麟同華員會嘅黃河決定合組名單，護協嘅人縮到得10個，後來更加有其他團體加入聯合名單，護協嘅名額最後得返6個，令唔少會員不滿。除咗呢條聯合名單之外，重有曹聖玉、汪國成在內嘅護專名單。民主派最後支持護協嘅6人同獨立參選嘅馬旗。

結果聯合名單贏咗11席，包括護協6人；護專名單有5人當選；4個獨立人士當選，包括民主派支持嘅馬旗。原來民主派支持嘅選委都係要提名梁家傑，不過護協嘅潘德輝冇跟大隊，提名咗曾蔭權。

註：「聯合名單」並唔係名單嘅真名

### 高等教育界
高等教育界有49個侯選人，民主派嘅高教界民主行動派出15人；建制派就有高教聯同黃玉山牽頭嘅名單。最後高教界民主行動15人全數當選，黃玉山名單當中得1人當選。

### 資訊科技界

資訊科技界有39位候選人，雖然民主派莫乃光同李澤楷等人組成IT20名單，但係名單入面絕大多數都係建制派，另外ITLink亦都屬於建制派；民主派喺IT20入面淨係支持莫乃光一個，另外亦都支持IT Voice名單、Robin同埋龍家麟，最後民主派支持嘅候選人全數當選：

參考：
* 《大公報》，2006年12月8日號。
* 選舉管理委員會候選人網頁

### 法律界
有42人爭20個位，民主派有陳景生名單同公民黨名單；建制派就有羅志力牽頭嘅名單，同埋一啲獨立候選人，結果民主派贏嗮20個位：

註：譚玉瑜同莊重慶係兩公婆，亦都係莊重慶律師行嘅律師

### 醫學界
有63人爭20個位，主要有4條名單：蔡堅嘅醫學會名單；高永文名單；公共醫療醫生協會名單；民主派支持嘅2人。醫學會名單係睇民意決定支持邊個，高永文名單就肯定支持曾蔭權，民主派就支持梁家傑。最後醫學會名單贏到10席，成為最大贏家。

註：周振中同盧國榮係同一政綱

## 其他界別結果

* 2006年香港選委會界別分組選舉第一界別選舉結果
* 2006年香港選委會界別分組選舉第三界別選舉結果
* 2006年香港選委會界別分組選舉第四界別選舉結果

## 參考
2006年香港選委會界別分組選舉第三界別選舉結果

**2006年香港選舉委員會界別分組選舉**喺2006年12月10日朝早七點半到夜晚上十點半舉行，目的係為咗選出喺38個界別入面，分組選出六百六十四個人進入選舉委員會，用嚟喺2007年香港特別行政區行政長官選舉選出第三屆行政長官。

## 第三界別選舉結果
今次選舉委員會界別分組選舉係歷來最多人競選嘅一次。38個分組界別入面，15個界別一共237人自動當選，剩低23個界別有803人角逐427個席位。

### 漁農界

### 勞工界
勞工界喺呢屆有52人爭40個位，工聯會攞29席；勞聯攞9席；重有2席由兩個公務員工會瓜分。

### 社會福利界
社會福利界有99人競爭40個席位，被視為泛民主派四大票倉之首。當中泛民支持「民福一二」同「社總名單」，「專業網絡」、「政府社工」係建制派嘅名單，最後泛民兩條名單喺40席入面攞到31席，建制名單「專業網絡」就攞到5席，淨低4席係獨立人士，呢班獨立人士最後全部提名曾蔭權。

### 體育、演藝、文化及出版界
#體育小組
#演藝小組
#文化小組
#出版小組

## 其他界別結果

* 2006年香港選委會界別分組選舉第一界別選舉結果
* 2006年香港選委會界別分組選舉第二界別選舉結果
* 2006年香港選委會界別分組選舉第四界別選舉結果

## 參考
2006年香港選委會界別分組選舉第四界別選舉結果

**2006年香港選舉委員會界別分組選舉**喺2006年12月10日朝早七點半到夜晚上十點半舉行，目的係為咗選出喺38個界別入面，分組選出六百六十四個人進入選舉委員會，用嚟喺2007年香港特別行政區行政長官選舉選出第三屆行政長官。

## 第四界別選舉結果
今次選舉委員會界別分組選舉係歷來最多人競選嘅一次。38個分組界別入面，15個界別一共237人自動當選，剩低23個界別有803人角逐427個席位。

### 中國人民政治協商會議
全部自動當選：

汪明荃、施祥鵬（全國政協）、陳玉書、高敬德、馬介璋、吳朱蓮芬（朱蓮芬）、林樹哲、廖正亮、陳永棋、黃光漢、李澤鉅、張閭蘅（全國政協）、鄒燦基、計佑銘、施展熊（全國政協）、何柱國、鄭張永珍、李大壯、戴德豐、郭炳湘、劉漢銓（民建聯）、劉廼強、胡定旭（全國政協）、盧文端（民建聯）、施子清、楊孫西（民建聯）、郭炎、伍淑清、潘宗光、胡應湘、吳光正、鄭家純、朱樹豪、榮智健、羅康瑞、李家傑、蔣麗芸（民建聯）、李國強（全國政協）、梁振英、潘祖堯（全國政協）、徐展堂

### 鄉議局
全部自動當選：

黃耀榮、曾憲強、鄧致祥、文富穩、鄧錦良、梁福元、鍾偉平、翁志明、莫錦貴、李志峯、鄧光榮、周玉堂、香灼璣、張伙泰、劉應和、薛浩然、劉運喜、成漢強、文春輝、鄧國綱、林國昌

### 港九各區議會

### 新界各區議會

## 宗教界界別分組
根據選舉委員會嘅組成，八百席入面有四十席係由香港六大宗教提名，平均每個宗教都有六到七個提名議席。當中，六大宗教嘅代表機構分別如下：

除咗基督教同天主教都有喺代表機構嘅網址入面透露參選辦法之外，其餘四個代表機構都係圍內決定，如果報名人數目超過配席位數目，就會由負責嘅選舉主任按照《行政長官選舉條例》，以抽籤方式決定邊位可以成為選舉委員會委員。

#### 基督教代表選舉
選舉委員會基督教界別普選係界別入面自己舉辦嘅選舉，喺2006年10月29號舉行，所有喺教會登記咗嘅教友，都可以喺嗰日喺返自己嘅會堂或者全香港多個公眾投票站投票。而候選人答問大會喺一星期前嘅10月22號下午舉行，有發問對答環節，等選民可以向候選人提出問題。這次選舉有27位候選人，分別代表香港華人基督教聯會http://www.hkcccu.org.hk/（華聯會）及基督徒支持普選連線http://christinhk.blogspot.com/（基支連）。華聯會提倡「一堂會一票」，比起依家教徒一人一票嘅選舉制度更加保守，而基支連就直情反對選委會呢種選舉特首嘅方式，兩張名單政治取態迥異。喺選前兩日，5個獨立候選人一齊登咗廣告，成為第三張名單，由於政綱廣告登報日期係10月27號，所以畀人叫做「一零二七連線」。最後「一零二七連線」大勝，華聯會攞到1席，基支連全軍覆沒。

* 總投票數目：17,473
* 有效票數目：17,293

#### 天主教代表選舉
根據香港教區主教公署秘書長辦公處喺10月3號發出嘅通告，有意報名加入選舉委員會嘅天主教人士，可以喺10月31號前將報名信親身送交或以掛號信寄交抵秘書長辦公處。教區只會負責核實報名人嘅天主教徒身份，並喺11月1號至8號間將全部名單轉交宗教界界別分組嘅選舉主任。如果報名人數目超過七位，就會由負責嘅選舉主任按照《行政長官選舉條例》，以抽籤方式決定邊七位可以成為選舉委員會委員。

呢一屆有十九人報名話要參加抽籤，最後由政府抽出七個人出嚟成為選委。

#### 宗教界選委名單

## 其他界別結果

* 2006年香港選委會界別分組選舉第一界別選舉結果
* 2006年香港選委會界別分組選舉第二界別選舉結果
* 2006年香港選委會界別分組選舉第三界別選舉結果

## 參考
冬天

**冬天**，又叫**冬季**，係一年中最凍，日照時間最短嘅幾個月，係四個季節中嘅一個。響亞熱帶以北、南半球以南嘅地方先會有。好多離開赤道遠嘅地方，冬天都會落雪。

唔同地區同文化對冬天嘅長短有異。響南半球，6、7、8月係冬天；響北半球，12、1、2月。用中國嘅二十四節氣計，冬天由立冬開始，到立春為止。亞歐部份地方認為冬天由11月開始。

冬天嗰時，有啲動物會冬眠。

## 睇埋
2006年香港選委會界別分組選舉第一界別選舉結果

**[[2006年香港選舉委員會界別分組選舉]]**喺2006年12月10日朝早七點半到夜晚上十點半舉行，目的係為咗選出喺38個界別入面，分組選出六百六十四個人進入選舉委員會，用嚟喺2007年香港特別行政區行政長官選舉選出第三屆行政長官。

## 第一界別選舉結果
今次選舉委員會界別分組選舉係歷來最多人競選嘅一次。38個分組界別入面，15個界別一共237人自動當選，剩低23個界別有803人角逐427個席位。

### 飲食界
全部自動當選 (參考：選委會候選人網頁)

### 商界（第一）
全部自動當選 (參考：選委會候選人網頁)

### 商界（第二）
全部自動當選 (參考：選委會候選人網頁)

### 香港僱主聯合會
全部自動當選 (參考：選委會候選人網頁)

### 金融界
全部自動當選 (參考：選委會候選人網頁)

### 金融服務界
金融服務界有23位候選人

### 香港中國企業協會
全部自動當選

### 酒店界
酒店界有15位候選人：

### 進出口界
全部自動當選

### 工業界（第一）
全部自動當選

### 工業界（第二）
全部自動當選

### 保險界
保險界有13位候選人：

### 地產及建造界
保險界有17位候選人：

### 紡織及製衣界
紡織及製衣界有13位候選人：

### 旅遊界
旅遊界有29位候選人，民主派推薦李錦添、伍少玲、甄彼得、歐陽文彬同司馬文5人：

### 航運交通界
航運交通界有19位候選人：

### 批發及零售界

## 其他界別結果

* 2006年香港選委會界別分組選舉第二界別選舉結果
* 2006年香港選委會界別分組選舉第三界別選舉結果
* 2006年香港選委會界別分組選舉第四界別選舉結果

## 參考
燒嘢食

**燒嘢食**（；），又叫**燒烤**（）或（讀音似），係一種煮食方法，通常認為係人類最原始嘅煮食方式，一般嚟講，燒嘢食係將啲嘢食放喺火上面燒熟，喺現代社會，由於有多種用火嘅方式，燒烤方式亦逐漸多元化，發展出各式燒烤爐、燒烤架、燒烤醬等。燒嘢食亦成為一種社交聚會休閒娛樂方式或者係生意。一個人燒嘢食喺現代社會係好少見，無論喺亞洲、美洲、歐洲等，燒嘢食通常係細至家庭，大至學校嘅集體活動。

由於肉類喺燒嗰陣會產生煙霧，燒嘢食通常都喺戶外進行。但煙霧可以用強力通風將佢大幅減少，因此亦有餐廳發展出室內燒烤嘅型式，喺亞洲例如日本、韓國、台灣、泰國等地方，稱之為燒肉店，亦即係喺枱中間有燒烤架，枱上面有強力抽風機，喺燒烤架上面放無煙木炭，網架或欄架畀客人自己將生肉燒熟嘅方式。

## 古今分別
### 之前
當人類重係晌捕獵同採摘野果充飢嘅時代，一切幾乎都係即食。士多啤梨蘋果橙係，飛禽走獸殺咗返嚟都係生食，停留晌茹毛飲血嘅階段。當人類發現鑽木可以取火，就開始利用火嚟改善生活，好似照明、取暖以及煮食等等。由於冇任何裝嘢嘅砂煲罌罉，一切都係用手又或者用樹枝代手去做。搵啲柴同葉返嚟去起火，用樹枝木棍直接拮住啲啱啱打返嚟嘅豬牛羊等等肉類，直接同火接觸，燒到佢出煙變色熟晒，食得，就係古代嘅燒烤，其實同家陣三五成群郊野燒嘢食好似，不過用具同玩法當然先進好多。

### 而家

今時今日，燒嘢食唔再係醫肚咁簡單。燒嘢食成為飲食業中其中一門最撈得起嘅生意。世界各地發展出好多具備當地風格，各有所長嘅燒烤類型。韓燒、港式燒味、東南亞串燒等等都好受大眾歡迎。而且，古代燒烤通常一個人搞掂，為滿足生存必需充飢，食完就算。家陣啲人燒嘢食啱啱相反，一個人無論去郊外定係入餐廳燒嘢食都唔常見，因為除咗醫肚，好多時喺為咗聯誼，係人類社會一種人際交流活動。都市人會約埋去燒烤餐廳唰餐勁，鄉郊居民會叫埋鄰居老友嚟開個燒烤大會，邊食邊吹水，都見到燒嘢食呢件事晌現代嘅轉變同功能轉換。有得食有得玩有意義，一舉幾得。

## 燒嘢食用嘅嘢

**[[火]]**：燒嘢食一定要起火。一般郊遊/沙灘，又或者街邊串燒檔，用燒烤爐燒嘢食主要都係用炭，或者執啲乾柴嚟燒。起火過程叫透爐或者起爐，炭唔係咁容易燒得着，要視乎每個人嘅經驗。餐廳就方便得多，燒嘢食甚至唔再一定見到火。利用電或煤氣爐加熱鐵板，一樣可以整熟板上食物。例如：韓燒。

**[[架生]]**：露天燒烤一般係用燒烤叉，喺燒嘢食之前用水洗或插沙，之後燒一燒，再用紙抹，作為清潔程序。坐地式燒烤爐就用長鐵夾，放食物放喺烤架上面燒熟，之後直接分畀食客。用嚟食嘢嘅架生通常都用即棄餐具，例如：筷子、刀、叉或者用手，裝嘢食用紙碟或碗。若果著重環保，可以帶備非即棄餐具。

各地燒嘢食用咗好多唔同嘅架生，港式燒乳豬用大鐵鈎，都係因應件嘢食大細而發展出嚟。

**[[燒]]**：燒到差唔多食得嗰陣，有人鍾意加蜜糖或者燒烤醬，帶出食物嘅香味。有啲比較難熟嘅食物會用錫紙包住然後放喺炭執邊煨同烘，例如：金菇牛肉、番薯、粟米等，大概到中段開封就食得。不過由於火力大細好難控制，同埋睇唔到裏面，好多時拆開嗰陣啲嘢食有機會燶咗。錫紙包嘅燒法可以加入較多調味料，例如：豉油、蒜頭、BBQ醬等。有另外一啲方法會將食物用半個人咁高嘅鐵叉拮起，然後喺啲火隔離唔停噉轉，係要令到每一部份嘅肉都均勻受熱。

**[[食物]]**：燒嘢食多數都係肉類：香腸、丸：牛丸、貢丸、魚蛋、蝦。其他生肉例如：雞翼、牛扒、雞扒、豬扒、羊扒、其他魚蝦海鮮等。一般街邊肉食店都有啲已經醃好，買嚟可以即燒嘅肉食。非肉食類嘢食通常有麵包、棉花糖、粟米、番薯、冬菇等。菜都可以用錫紙包住嘅煨。

餐廳以開放自助嘅形式任揀任攞，食物選擇都係大同小異。

**[[水]]**：飲品係必需嘅，用嚟解渴，而食飽之後又可以用嚟淋熄爐火。

## 燒嘢食地方

歐美嘅人經常會晌屋企個花園度搞燒嘢食，叫埋三五知己隔離鄰舍一齊嚟聯誼。由於地方大，十幾廿人邊食邊玩邊吹水，悠悠閒閒過個歡樂下晝，非常寫意。

好似香港呢啲太細嘅地方，搵個後園燒嘢食唔係咁容易。唔少私人樓個天台都畀住客租嚟燒嘢食，而政府晌唔少沙灘同郊野公園都整咗好多石造嘅燒烤爐，畀市民燒嘢食。市民拎齊架生，先到先得，等到個爐就有得你燒。大時大節，免費爐例必供不應求。有啲有公眾爐嘅地方會有私人營業嘅燒烤檔，齋提供鐵架爐租畀人，不過收費幾揦脷，大節日更加會坐地起價，比閒日高一到兩倍不等，重要限制時間。

近年有新興燒烤樂園湧現，晌一啲位置離市區幾遠，但係風景幾正嘅地方開設一大個燒烤場。裏面提供所有嘢食同架生，重有玩嘅嘢，好似足球直播、麻雀耍樂等等，畀錢就有得玩有得食，成為好多家庭聚會或者集體活動嘅去處。

串燒好味抵食，晌各地嘅露天市集或食街都見到串燒檔開到成行成市。串燒流行令到市區任何一條街邊都變成燒嘢食嘅地方。

晌露天地方燒嘢食，好處係啲煙可以自然散走，唔會搞到一陣味。不過時下好多餐廳經營各國嘅燒烤菜，令到燒嘢食可以登堂入室。食客可以嘆住冷氣，自己一邊燒一燒食，又或者職員燒，顧客食。燒嘢食經已唔再一定搞到周身汗污糟邋遢，而係一年四季都可以舒舒服服。燒烤餐廳較常見係做韓燒，皆因佔地唔多，一個場可以開多幾圍。而且晌鐵板中間放個爐做埋打甂爐更係越嚟越普遍，令食客有雙重嘅享受。

## 睇埋
*燒焗

## 參考
*香港燒烤露營指南，李日陽，萬里機構 ISBN 962-14-2347-3

## 出面網頁
*短線遊：郊野公園BBQ唔使帶炭 壹蘋果網絡
*港式燒烤
*港式燒烤嘅樂趣
*港台中秋小不同
法蘭森洛克

**法蘭森洛克**（，，美國加利福尼亞州出世）係美國一混合格鬥家。

法蘭森洛克同佢同父異母嘅大佬Ken Shamrock同樣都係混合格鬥界嘅高手，佢原本喺大佬搞嗰間拳館「獅子籠」（Lion's Den）旗下選手，後來自立門戶，喺San Jose開咗間Shamrock Martial Arts Academy。

Frank Shamrock比佢大佬Ken Shamrock更加好打，無論喺拳腳同地戰技術都一樣到家，係身兼五次終極格鬥冠軍（UFC）中量級冠軍同日本Pancrase王者，其中兩次衛冕賽更加唔使一分鐘就解決對手。

## 拎
*Official website
*Shamrock Martial Arts Academy
*Professional MMA record 
**Frank Shamrock has Sights Set on Lofty Future
*MMAFighting.com - 10 questions with Frank Shamrock
打甂爐

**打甂爐**，俗寫**打邊爐**，又叫**火鍋**，係煮食方法一種，用一大煲滾水或湯底，食嗰個人自己將各種切好嘅肉、菜，原隻海鮮或者現成或加咗工嘅肉丸等等食物掟晒落去煠熟，喺啲食物熟咗之後點調味料就食得。

亞洲各地都有唔同特色嘅打甂爐。

## 種類

*麻辣火鍋：既「麻」又「辣」，源自中國重慶。
*沙嗲湯底：將沙嗲醬放入湯底，香港常見。
*鴛鴦鍋：主要係為唔食得辣同埋鍾意食辣嘅人而設，煲中間有嚿鐵（隔板），分開沙嗲湯底同清湯底。
*「」：北京嘅特色，將羊肉（後來加埋肥牛），菜，豆腐…放入滾水煠一煠，點啲醬食得。由於羊肉薄，拖一拖水就食得。
*酸菜白肉鍋：主要材料係酸白菜同豬五花肉，流行於中國東北。
*清湯底：只係用清水，啲嘢熟咗搽調味料就食得。其實煲湯好快就將掟落去嘅食物精華吸收，變成一煲集各家大成，唔知乜味嘅。
*醉雞鍋：用半隻至一隻雞連同花雕酒、杞子呢啲藥材做湯底，香港廣東各地流行。
*韓式火鍋：以韓國泡菜做湯底。
*日式火鍋：以麵豉（味噌）做湯底。
*芝士火鍋：源自瑞士，香港普遍流行。

## 俚語
皆因成班人圍住一個煙灰缸食煙嘅情景睇落好似打甂爐，所以香港人就將呢種情景比喻做打甂爐。

## 註
香港公營機構

**香港公營機構**即係指由香港政府出錢成立同營運嘅半官方機構，佢哋負責特訂公共服務，或者需要較多社會人士參與嘅工作，不過就唔算係政府部門。

呢啲機構多數（唔係全部）都係根據法例成立（喺呢個情況入面又可以叫做**法定機構**或**法定組織**）。雖然佢哋嘅職能同政府部門好似，但唔屬於政府體系，成員亦唔算係公務員，所以會比起政府部門有較多自主權；同時又為咗確保政府對佢哋有影響力，所以主要決策者都係由政府或行政長官邀請社會人士擔任（多數係義務性質）。有啲機構雖然以商業模式運作，甚至已經上市，不過主要資本仍然屬於政府（好似地鐵有限公司、九廣鐵路公司），咁都仍然算係公營機構。

注意：公營機構同公用事業係有分別。公用事業係指提供重要公共服務嘅機構（好似電力、電話、運輸、煤氣等），佢可以由私人擁有，並以盈利為目的。

## 職能
可分為幾類：
***負責特定公共服務**：例子有制訂公共房屋政策嘅香港房屋委員會、管理香港國際機場嘅香港機場管理局、調查同調解歧視事宜嘅平等機會委員會等，或重要嘅公共服務（例子：九廣鐵路公司）。
***執行某啲監管職能**：例子有地產代理監管局、物業管理業監管局、香港藝術中心監督團、保險業監管局、旅遊業監管局、證券及期貨事務監察委員會、強制性公積金計劃管理局。
***作為政府嘅諮詢機構，為政府提供意見**：例子有公共圖書館諮詢委員會、粵劇發展諮詢委員會、郵票設計諮詢委員會、促進種族和諧委員會、方便營商諮詢委員會、公務員培訓諮詢委員會、長遠房屋策略督導委員會、基本法推廣督導委員會、調解督導委員會、醫院管理局檢討督導委員會、優質教育基金督導委員會、防疫抗疫基金督導委員會、人口政策督導委員會、職業安全健康局、競爭事務委員會。
***按法例需要成立嘅上訴委員會或審裁處**：例子有上訴委員會 (遊戲機中心)、上訴委員會 (床位寓所)、上訴委員會 (博彩稅條例)、上訴委員會 (會社(房產安全))、上訴委員會 (旅館業)、上訴委員團 (機動遊戲機(安全))。
***某啲地區組織**

## 財政來源
可分為兩類：
***受政府經常資助**：呢類機構負責需政府經常資助嘅公眾服務，好似醫療同教育。例子有管理全港公立醫院嘅醫院管理局、同大學教育資助委員會。
***按商業原則運作**：呢類機構跟商業原則運作，提供收費服務。例子有香港鐵路有限公司（大股東係香港政府）、香港機場管理局。

## 外部連結
*香港政府公營機構
*香港法定組織
歲首節

**歲首節**（；；國文音譯**羅什哈桑納**）即係猶太曆嘅**新年**。Rosh 意思係 ｢頭｣，shanah 係 ｢年｣，換言之，Rosh Hashanah 就係指「歲首」，係一個猶太人慶祝新年嘅節日，呢個節日係僅次於贖罪日一個最重要嘅聖日。

## 日子
喺猶太人嘅曆法入面，有兩個新年，一個係民曆新年，另一個係教曆新年。教曆新年以尼散月（Nisan / Nissan）做第一個月，呢個月係記念猶太人嘅祖先逃離埃及人嘅奴役展開新生活，所以成為第一個月，即所謂嘅教曆新年，根據出埃及記 12:2 而定出嚟。

而第7個月係提斯利月（Tishrei），Tishrei 有 ｢開始｣ 嘅意思，即係話神係喺呢個月創造世界，因為咁呢個月就成為人類同動物嘅新年，即所謂嘅民曆新年。而提斯利月嘅第一同第二日，就係歲首節嘅日子，係根據利未記（Leviticus）23:24 定出嚟，同時喺民數記（Numbers）第二十九章亦有講到呢個節日。

亦有一種講法指呢個月份啱啱就係以色列地區嘅雨季，所以古猶太人先會定呢個月做「歲首」。

提斯利月多數喺公曆大約九月到十月之間。

## 傳統習俗
歲首節第一日叫**[[吹角節]]**，猶太人會去猶太會堂進行三次祈禱，而最後一次要吹號角（shofar），總共吹三聲。第一聲係提醒啲人上帝先係世界嘅主宰；第二聲係重申上帝係世界嘅判官；第三聲係警告啲人要敬畏上帝同埋要相信上帝。

不過吹號角喺古代猶太人嚟計，其實係一種戰爭嘅警報，所以吹號角對猶太人嚟講其實重有另一重意義，就係唔好忘記猶太人過往經歷過所有戰爭嘅歷史。

喺午禱之後，佢哋會去到一啲海邊、河邊，總之有水嘅地方舉行贖罪儀式（Tashlikh），係呢個儀式入面，會誦讀《彌迦書》（Micah）7章19節：『將我們的一切罪投於深海』，然後搖一搖自己件衫個邊三次，表示已經拋棄咗罪惡，有啲人重會將過去做過嘅錯事，寫喺一張紙度，然後掉落水，表示已經洗淨咗自己嘅罪孽。

然後由呢一日開始準備迎接贖罪日，佢哋要由呢日開始，懺悔十日，回顧同反省自己過去一年嘅言行，而呢十日叫做「敬畏嘅日子」（the days of awe）。

傳統上猶太人喺歲首節嘅日子見面時都會講呢啲咁樣嘅祝福語：佢哋會講 ketiva ve-chatima tovah（祝你未來一年會寫得好同封得好），乜嘢係「寫得好同封得好」？因為猶太人相信，喺歲首節嘅日子裏面，神會對每個人進行審判，無論男人、女人定細路仔，所有審判結果都會記錄在案，然後喺贖罪日封印，一封咗印就成定局，所以佢哋會喺呢日講類似 Shana Tova（祝你有美好嘅一年）、Shana Tova Umetukah（祝你有美好甜美嘅一年）呢類咁嘅祝福語。

就係因為想令自己紀錄良好，所以猶太人會喺呢十日「敬畏嘅日子」入面懺悔。猶太人認為，喺得到上帝寬恕之前，先要得到同伴寬恕，所以喺呢十日懺悔裏面，猶太人會四周圍去搵一啲自己得罪過嘅人，或不知不覺中得罪過嘅人，然後向呢啲人要求寬恕自己。

猶太人喺呢個新年入面，會一家人坐埋一齊食飯，佢哋會食一啲蘋果蜜餞或者沾有蜂蜜嘅蘋果、麵包，象徵之後一年嘅日子會甜蜜同幸福，亦會食代表吉利嘅魚同梯形嘅嘢食例如石榴。亦有啲唔吉利嘅唔會食，例如花生或者合桃之類嘅果核，因為個發音唔好意頭所以唔會喺新年食。重有一啲酸或者苦呢啲剌激性嘅嘢都唔會食，原因係要保住把聲用嚟喺之後十日祈禱。

## 影響
雖然歲首節喺而家個世界好似只有對猶太人先有關，全世界都幾乎用晒格勒哥里曆（西曆）都係喺第一個月慶祝新年，但查實好多學校開學嘅日子，都選擇喺歲首節所在嘅9月作為新學年嘅開始，都咪話唔關事。

## 註

## 參考

## 出面網頁
* Everything you ever wanted to know about Rosh Hashanah
* Formula to calculate the dates of Rosh Hashanah
* Rosh Hashanah at Judaism 101
* Rosh Hashanah at ReligionFacts.com 
* Complete Rosh Hashanah FAQ (AskMoses.com)
* Rosh Hashana Information from Answers.com
* Rosh Hashana in a Nutshell from Chabad.org
BBQ (搞清楚)

**BBQ**可以係：
*燒烤（或）嘅縮寫，一種煮食方法，係人類最原始嘅煮食方式。
*巴布達科德林頓機場嘅IATA機場代碼
*乞丐宴會唱片嘅錄音室錄音代碼
希遜格雷斯

**希遜‧格雷斯**（Rickson Gracie，）係巴西武術家兼混合格鬥家。佢係巴西柔術黑帶7段，又係格雷斯家族（Gracie family）成員，Hélio Gracie個仔。

希遜‧格雷斯可以話係柔術界嘅傳奇人物，佢總共打過大大話話成四百幾場比賽，包括柔術比賽、街頭博擊、混合格鬥，一場都未輸過。佢唔單止令格雷斯家族聲名大噪，重令全世界興起一般巴西柔術熱。

## 不敗之謎
無錯格雷斯的確贏過好多場比賽，但佢喺混合格鬥嘅官方紀錄係十一勝零和零負，同連贏四百場嘅紀錄好大出入，所以引起對佢不敗嘅質疑，其實，佢四百場不敗紀錄，除咗嚟自混合格鬥，重包括柔術、自由式摔角、桑搏、街頭博擊，佢亦係兩屆巴西自由式摔角冠軍，又係贏過桑搏金牌，重係世界柔術中重量級同無差別級冠軍。

但係呢啲戰績冇計到佢喺一啲獨立組織比賽結果，係咪真係未輸過咁勁？佢老豆Hélio Gracie就咁回應：「如果要全部計晒，咁格雷斯唔止四百場不敗，計到佢一百萬場不敗都得！」

唔理格雷斯係咪真係不敗，定還是可能輸過一兩場都好，四百幾場勝仗已經足夠証明佢夠晒勁揪。

## 戰績

## 參考




## 拎
* Forum discussion on a user posted investigation of Rickson's claimed record
* Official website
* Review of the documentary "Choke" about Rickson Gracie, by DVD Verdict
* Rickson Gracie on IMDB
猶太曆

**猶太曆**係以色列而今仲用緊嘅一種傳統陰曆，以新月初升作為初一，月小 29 日，月大 30 日。非閠年 12 個月，總日數 353 到 355 日。每 19 年有 7 個閏年⸺分別係第 3､ 6､ 8､ 11､ 14､ 17 同 19 年⸺閠年就會閠亞達月；月大嘅閠亞達月加埋月小嘅亞達月，閏年總日數 383 至 385 日，平衡返同太陽年之間嘅相差。

## 簡史
古猶太人向來習慣用口傳嘅方式嚟傳授知識，好多嘢其實都無文字記載，包括曆法在內。直到以色列亡國，猶太人流散各地，呢個時候先有人意識到要用文字將猶太人嘅智識同文化記載低。而猶太曆法一般認為喺係公元前 359 年由一個被稱為希勒爾二世｣（Hillel II）嘅學者制定出嚟。

當時以色列因為亡國而成為巴比倫之囚，受咗巴比倫文化影響，係制定正式曆法嘅時候，就揉合咗巴比倫曆嘅太陽計法，制定出一套每19年加入7個閏年嘅計法，連每個月份嘅名稱都同巴比倫曆好似。

之前猶太曆都係跟月亮周期而定，喺吸收左巴比倫曆嘅太陽計法之後，佢嘅月份就跟月亮計，而年份就跟太陽計，結果就變成咗一套陰陽合一嘅曆法。

所有猶太教節日都係根據猶太曆法嚟計。

## 新年
猶太人有多過一個新年，但係一般來講 ｢新年｣ 係指提斯利月初一嘅 ｢歲首節｣。

# 提斯利月初一，希伯來文叫做 ｢歲首｣（），日子改年份嘅係呢日，一般慶祝嘅亦都係呢個新年。
# 聖經明文規定，出咗埃及之後尼散月先係正月，對應嘅節日係逾越節。
# 另外仲有一個叫做 ｢細罷特月十五號｣（Tu BiShvat）嘅節日，叫做 ｢樹木嘅新年｣。

## 元年
猶太曆法嘅元年係根據塔納赫嘅記載，推算出上帝創造世界嘅時間，再推前大約一年到提斯利月初一，作為開始計算年份。照推算，猶太曆元年提斯利月初一應該係創世前嘅一個星期一。

以2006年為例，猶太曆新年開始，就係 5767 年。

* 5767年 = 2006年9月23號之前嘅日落開始
* 5768年 = 2007年9月13號之前嘅日落開始
* 5769年 = 2008年9月30號之前嘅日落開始　　　 ⋮
* 5782年 = 2017年9月7號之前嘅日落開始 
* 5783年 = 2022年9月26號之前嘅日落開始
* 5784年 = 2023年9月16號之前嘅日落開始

並唔係所有猶太人都認為呢個世界只有五千幾年歷史，關於呢點有好多解釋，其中一個較普通同意嘅講法認為：喺神話時代嘅時間觀同而家唔同，所以用而家嘅時間觀去推算創世年份係無可能咁話喎。

## 日子寫法
用希伯來文寫，寫日子嘅次序係日月年（右到左），日同年都係用希伯來數字表示。

用英文嘅話，次序就跟當地寫法，例如喺北美會寫月日年，喺英國就寫日月年。但係一定係寫月名，唔寫數字，因為猶太曆有兩個正月，加上號碼上係一月嘅尼散月唔係改年份嘅新年。

## 月份一覽

## 註

## 參考

## 相關網頁
* 互動猶太曆(英)
* 猶太曆FAQ(英)
* Perpetual  Hebrew / Civil Calendar
* Jewish Calendar Details various Jewish points-of-view about the history of the Jewish calendar/Hebrew calendar. Includes several charts.
* Hebrew Calendar Science and Myth gives complete rules of the Hebrew calendar and a lot more.
* The Jewish Controversy about Calendar Postponements
* Jewish Calendar with Zmanim - Halachic times and date converter chabad.org
* Jewish calendar scientific explanation at the NASA web site
* Article on Judaic Calendar with reference to seasonal prayers, Mar Shmuel and Rav Adda year calculations and comparisons with Julian and Gregorian calendars
* Jewish Encyclopedia: Calendar
* Calendar Hebrew for Christians website
* Karaite Holidays Karaite website
* Hebrew Calendar Dates and Holydays (Diaspora or Israel)
* The Hebrew Calendar (astronomical analysis)
* The ''Molad'' of the Hebrew Calendar (astronomical analysis)
獅子狗卷

**獅子狗卷**，又叫**獅子狗魚蛋**，簡稱**獅子狗**，係加咗工嘅魚肉卷。空心圓柱狀，或管狀，直徑2厘米，長4-6厘米。頭尾淺黃色，中間啡色同啲皺紋狀表面，睇落似燒過。其實佢係日本食物，叫做**竹輪**，讀做或者拼做chikuwa。而家可以買到嘅大多數用機造，唔同傳統用竹筒燒嘅造法。

獅子狗卷因為夠平、唔肥又多蛋白質，亦都畀人拎來做狗糧。 

## 名嘅由來
獅子狗卷唔係獅子狗肉。喺1980年代無綫電視兒童節目時間播一套日本配音卡通《忍者小靈精》，裏面嗰隻獅子狗最鍾意食呢種嘢。當時嘅香港人完全未見過，唔認識，後來可以買到，嗰樣同卡通畫嘅一模一樣，呢個印象深入民心，之後好多人都叫呢隻食品做獅子狗卷。

## 名嘅誤用

2019年7月，有網民借「獅子狗」諧音創作詞語「撕紙狗」，揶揄無幾耐之前喺大埔撕走示威紙標貼嘅香港警察。好快，香港吉野家嘅面書網站登咗個相關嘅灰諧商業廣告，內文係「想食獅子狗，唔只大埔有。嘢可以亂食，名唔可以亂叫」。之後餐廳老總洪明基話畀香港《文匯報》知，撑警嘅渠對呢單嘢「極為憤怒」兼「非常痛心」，已經同負責嘅外判廣告公司解咗約，負責廣告事務嘅公司員工亦都炒埋魷魚。

## 攷
厘米

**厘米**（廣東地區讀，香港讀；符號：****）；喺繁體字界重可以寫做**釐米**；第個名係**公分**（）；佢係國際標準長度嘅計量單位，就係一米嘅一百分之一噉解。

## 國際應用
絕大部嘅國家用國際標準長度，美國係例外。

## 長度轉換
1 cm =
: 10-2m
: 10-1dm

1 厘米 = 0.39370079 英寸（1 英寸 = 2.54 公分）

## Unicode代碼
喺Unicode範圍入面，佢為咗同而家嘅CJK編碼兼容，先至收錄咗同「cm」有關嘅符號：

因為收錄只係為咗兼容，呢啲符號全部係全形（全角）字。
飛將軍

**飛將軍**可以指：

* 西漢將軍李廣：右北平守將李廣，匈奴人好驚佢，有「飛將軍」之稱

* 東漢末年呂布：呂布勇猛，而且有一匹叫赤兔嘅千里馬做坐騎，嗰時人稱「人中呂布，馬中赤兔」

* 俗稱空軍嘅飛行員

* 美稱戰功彪炳嘅將軍或者軍人
驃騎將軍

**驃騎將軍**（有時叫「驃騎大將軍」）係一個古代中國武官官職。漢武帝元狩二年始設，由霍去病做，俸祿同大將軍一樣，位同三公，東漢之後各個朝代都有設置，有時加個「大」字。隋朝開始驃騎將軍嘅官階越嚟越低。

## 睇埋
*車騎將軍
*霍去病：第一位驃騎將軍
*馬超
*李嚴
*曹洪
*朱據
*劉放
*孫資
*吳班
*胡濟
*孫秀
獅子狗

**獅子狗**可以係指：
* 鬆獅狗（Chow Chow）或北京狗（Pekingese），狗嘅一種。
* 獅子狗卷，小食嘅一種。
打爆機

**打爆機**，打機術語，即打機時得分高過機內程式預設上限（例如九十九萬九千九百九十九）番到零分。重有種情況係將個遊戲嘅所有關卡同埋級別都過嗮關。

## 打爆機嘅標記
唔同遊戲，打爆機嘅界面都唔一樣。但圍繞以下範圍其一：
#出現Congratulations或You Win呢啲字幕。
#出現GAME OVER嘅字幕
#出現製作成員一覽（類似劇集或電影嘅結尾，多數係靜態或上升或向左嘅跑馬字幕）
#出現結局視頻
#出現THE END或END OF GAME、Thank you for playing嘅字樣。
#出現成績排行榜（若果成績上咗排行，會第一時間畀你簽隻名）
#部分遊戲會冇預兆，直接彈返主菜單。

## 100% 完成
100% 完成（100% completion）：啲主線同支線任務冚唪唥搞掂嗮、要搜集嘅嘢（道具等）搜集嗮嘅狀態；通常一個玩家達到 100% 會有個徽章做獎勵。

## 參考
馬克高文

**馬克 高文**（**Mark Coleman**，）係一個美國混合格鬥家，外號**鎚仔**（The Hammer）。

美國出世嘅馬克 高文喺1990年代已經係奧運會古典摔角金牌得主，同時又係三屆UFC終極格鬥冠軍，分別係第十、十一同十二屆。喺PRIDE 2000 格蘭披治賽（PRIDE Grand Prix 2000 Finals）入面，先後打低佐竹雅昭、小路晃、籐田和之同伊哥‧伏察玆而成為總冠軍。

喺佢混合格鬥生涯入面嘅戰績係11勝四負，拳擊同腿擊功夫到家，係一個揪得之人。

而家佢活躍喺日本嘅混合格鬥組織PRIDE，另外又喺Hustle客串打職業摔角。

## 拎
* TeamHammerHouse.com
* Sherdog.com
* IMDB entry for Smashing Machine -- 2002 HBO Documentary profiling Mark Kerr.
塔納赫

《**塔納赫**》
或者《**塔納克**》
係希伯來文簡寫 **תנ״ך**（讀音：）嘅音譯，英文寫「**Tanakh**」或者「**Tanach**」，亦有人根據佢嘅性質譯做**希伯來聖經**（**Hebrew Bible**），佢係猶太教第一部亦係最重要嘅一部典籍，由三個部份組成，分別係：

#妥拉（，Tora，讀音：，，意思係 ｢教導｣、｢訓示｣），又叫做「律法書」､「五經」（拉丁化‎）或者「摩西五經」，共5卷，係 ｢塔納赫｣ 嘅 ｢塔｣（ת，T）
#先知書（，Neviʾim，讀音：，意思係 ｢先知｣）共8卷，分上下兩部份，記錄住曾經教導同帶領住猶太人嘅先知事蹟，係 ｢塔納赫｣ 嘅 ｢納｣（נ，n）
#聖錄（，Ketuvim，讀音：‎，意思係 ｢寫低咗嘅嘢｣；拉丁化‎，意思係 ｢神聖嘅寫低咗嘅嘢｣），又叫做 ｢聖卷｣，11卷，內容主要關於禮拜儀式、詩歌、文學、歷史，係 ｢塔納赫｣ 嘅 ｢赫｣（כ，kh）

全部夾埋總共 24 卷，所以又叫做**二十四書**。現時通行嘅正版叫馬所拉經文。

## 歷史
《塔納赫》係猶太教嘅聖書，一般認為《塔納赫》並唔係喺一個時期入面產生，而係經過好長時間寫成，多數認為係由巴比倫之囚時期開始直到公元前一世紀呢二百四十年時間寫成，由第一批猶太聖哲同文士收集古代猶太教歷史典籍同律法文獻整理，最後喺公元一百年前後，經猶太教拉比喺巴勒斯坦地區西部沿海非利士平原嘅猶太教中心加姆尼亞（Jamnia）所舉行嘅宗教會議入面，正式確立咗而家嘅《塔納赫》定本。

《塔納赫》主要用希伯來文寫成，不過喺聖錄入面有幾卷就用咗好多阿拉米文嚟寫。

《塔納赫》主要內容都係圍繞住古代猶太人生活為主，而佔咗大部份都係記述猶太人流放嘅歷史，尤其強調流放嘅原因，係因為猶太人背離上帝嘅誡命，激嬲咗上帝先搞到無家可歸。

據講《塔納赫》係而家世界上翻譯得最多嘅著作，其中一個原因係由於基督教將《塔納赫》拎咗嚟做佢哋嘅聖書，不過兩者之間依然係有分別，除咗基督教視《塔納赫》係一本「舊約」之外，喺聖錄入面好多卷嘅次序都有分別，但內容上基本都係一樣。

## 《塔納赫》簡介
### [[妥拉]]

頭五卷書嘅希伯來文名係卷書嘅開頭嘅第一句嘅第一個重要嘅字；中英文名都係源自希臘文嘅《七十士譯本》。

### [[先知書]]

### [[聖錄]]

## 《塔納赫》正典化過程
《塔納赫》正典化並唔係喺一個時期完成，正如之前所講，佢係由巴比倫之囚時期開始直到公元前一世紀呢二百四十年時間寫成。最先完成正典化係《妥拉》，大約喺公元前四百年左右完成。跟住係《先知書》，大約喺公元前二百五十至二百年完成，最後係《聖錄》，去到公元前一世記後半期先完成。而全套《塔納赫》正典化係喺公元一百年左右先完成。

公元前六十年寫成嘅次經《馬加比傳》下卷曾經記載尼希米有一個圖書館，入面收藏咗好多大衛嘅筆記、列王獻祭嘅筆記，同埋好多列王同先知嘅書。而尼希米係大約公元前 445 年嘅人，因為咁，所以一般相信《塔納赫》正典化係喺公元前五世紀下半葉先開始進行。

《妥拉》正典化嘅具體完成時間，雖然而家仍然有爭議，但可以肯定係唔會遲過公元前四世紀初。原因係喺公元前四百年左右，當時有個叫「撒瑪利亞」嘅分離教派，已經用緊《妥拉》做佢哋嘅聖書，佢哋將《妥拉》叫做「撒瑪利亞五經」，另外喺公元前三世紀亦已經出現《七十士譯本》希臘文聖經。

到咗大約公元一百年前後，由於當時喺猶太教內部有好多以先知或者著名猶太歷史人物個名而出嘅書（佢哋叫呢啲書做次經或者偽經），加上基督教嘅威脅，為咗唔想造成信仰混亂，於是猶太教拉比喺巴勒斯坦地區西部沿海非利士平原嘅猶太教中心加姆尼亞（Jamnia）舉行宗教會議，正式確立咗而家嘅《塔納赫》定本。

## 英文版《塔納赫》
猶太人社會其實向來都比較封閉，由於佢哋嘅民族意識好強，所以一直以來都維持用希伯來文作為宗教儀式同佈道，而且反對以其他語言去做任何宗教活動。直到 1854年，一個美國嘅猶太人伊薩克‧萊塞（Issac Lesser，1806~1868）成立美國猶太出版學會（American Jewish Publication Society），先正式有《塔納赫》嘅英文版出現，取代之前一直用開嘅英王欽定版（King James）英譯舊約聖經。

美國猶太出版學會版本嘅英文版《塔納赫》（Jewish Publication Society of America Version Tanakh，簡稱 JPS Tanakh），同英王欽定版唔同嘅地方，係呢個版本入面，唔會出現一啲含基督教色彩嘅文字，例如以賽亞書7章14節嘅「virgin」，就用咗 young woman 嚟取代。

最初猶太教入面對英文《塔納赫》好抗拒，不過喺伊薩克‧萊塞嘅一連串改革運動之下，而家 JPS Tanakh 已經成為咗最權威嘅英譯版標準塔納赫版本。

## 註解

## 參考

*古代以色列文獻與文本分析 王立新 北京大學出版社 ISBN 7301073801
*猶太教學 ISBN 7801152999
*猶太教小辭典 ISBN 753261241
*聖經後典 商務印書館(北京) ISBN 7100026830



## 出面網頁
* JPS 英文版《塔納赫》
狗糧

**狗糧**，係人專為狗而設計、製造嘅食品。而家狗糧只係指預先包裝嘅，唔包狗主為狗用新鮮材料整嘅食物。而有啲唔係咁富裕地方會用餸頭餸尾俾狗食，叫狗餸。

## 種類
狗糧種類好多：由孲𤘅子狗到老狗，減肥餐 (diet) 到高能量餐 (high energy)，各種各樣形狀大細、圓形、四方形、狗骨形...

味道：
*鷄米飯 (chicken and rice)
*羊米飯 (lamb and rice)
*牛米飯 (beef and rice)
*魚、火雞、薯仔...

## 史料
喺馴化之前，狗作為犬科動物，一直都要自己搵食，靠食肉食生存。後來人類開始將佢哋用嚟守門口、做嘢同做伴，於是亦開始照顧佢哋嘅營養需要。呢種觀念改變嘅歷史紀錄，最少可以追溯到兩千年前。

喺公元前 37 年，Virgil 喺嘅 *Bucolics* 入面講到點樣餵狗：

大約喺公元 70 年，Columella 寫咗本書 *On Agriculture*，入面有講點樣餵狗：

喺 *[[Avesta]]* 入面，呢本寫於公元 224 至 651 年之間嘅書，Ahura Mazda 咁樣勸告：

到中世紀時，狗已經唔只幫手做嘢 同埋 做伴嘅動物，而更似寵物，咁都影響咗佢哋嘅飲食質素，內容包括：「除咗食麩皮麵包之外，狗仲會分到少少狩獵得嚟嘅肉。若果隻狗病咗，佢會食得更好，例如山羊奶、豆湯、切碎嘅肉，或者加咗牛油嘅蛋。」

喺法國，*pâtée* 呢個字喺十八世紀開始出現，原本係指一種糊狀物，最初係畀家禽食。去到 1756 年，一本字典話呢樣嘢係由麵包碎同細塊肉混合而成，畀寵物食嘅 。

去到 1781 年，一本百科全書提到更早以前有個做法：將倒下咗嘅鹿公嘅肝、心同血拎走，再同牛奶、芝士同麵包混埋一齊，然後餵畀狗食 。

到 1844 年，法國作家 Nicolas Boyard 警告話，連牛膏渣 graves（即係牛膏鍋底嗰啲渣）都唔好餵狗，雖然英國人係鍾意呢樣嘢（見下文），佢仲建議可以餵肉味湯：

喺英國，特別照顧狗食物嘅做法，最少可以追溯到 18 世紀後期；當時《The Sportsman's dictionary》(1785 年) 喺「Dog」嗰篇文章入面，寫咗一套對狗健康最理想嘅飲食：

到 1833 年，《The Complete Farrier》就提供咗類似但詳細好多嘅餵狗建議 ：

直到十九世紀中期，世界先至見到第一款專門為狗而製嘅食物。美國電工 James Spratt 整出咗第一款狗零食。當時佢住喺倫敦，見到船塢附近啲狗食人哋丟咗嘅餅乾碎。之後唔耐，佢就推出咗佢嘅狗糧，成分包括麵粉、蔬菜同肉。到 1890 年，生產已經喺美國開始，仲叫做 Spratt's Patent Limited。

後來，dog biscuit 「狗餅」有時會同「狗糧」當成差唔多意思：

罐裝馬肉喺第一次世界大戰之後，以 Ken-L Ration 品牌喺美國推出，目的係要處理戰後多餘嘅戰馬 。  1930 年代，Gaines Food Co. 推出咗罐裝貓糧同乾肉粉狗糧。到第二次世界大戰結束時，寵物食品銷售已經去到兩億美金。1950 年代，Spratt's 變成咗 General Mills 嘅一部分。對 Nabisco、Quaker Oats 同 General Foods 呢類公司嚟講，寵物食品代表住一個好機會，可以將副產品包裝成有錢賺嘅收入來源 。

## 生理
狗同其他食肉目動物一樣，消化道比較短，犬齒就比較長；佢哋合成精氨酸、維他命 D 同 α-亞麻酸 嘅能力都比較差。

雖然狗本質上係食肉動物，但其實都有少少雜食功能，例如可以將 β-紅蘿蔔素 轉做維他命 A、色氨酸轉做煙酸、半胱氨酸轉做牛磺酸，仲可以將亞油酸轉做花生四烯酸 。

如果狗吸收唔到足夠嘅澱粉、葡萄糖或者糖原，佢哋都可以喺肝同腎入面，用啲生糖氨基酸自己合成葡萄糖 。

## 食齋
而家有啲人會幫狗食素或者全素（vagan）嘅狗糧，主要係因為自己食素、環境同道德考慮，或者狗對普通嘢食敏感 。其實狗係雜食性動物，啱啱整得好嘅素食都可以食得健康 ，但要留意啲營養唔好缺，例如蛋白質、鈣、維他命同牛磺酸咁嘅嘢。

自己整嘅話要小心，唔好整到狗營養唔夠或者尿液酸鹼唔平衡 。市面上而家都有好多素食狗糧，狗通常都幾接受 ，食落都唔會有問題 。

## 睇下
*狗零食
*狗罐頭
*狗餅

## 據典
猜包剪揼

或者叫係種零和、訊息不完全、冇「」嘅遊戲。本身係兩人遊戲，亦可以當成多人遊戲。

喺英文，**包**即係**paper**，**剪**即係**scissors**，而**揼**就係**rock**。

## 本字
有指「包剪揼」嘅本字係**包剪䂿**。**䂿**字個音係達合切，dap6。《正字通》「以腳踏碓舂米曰䂿」，呢句嘢話用腳踩個槌去舂米就叫做䂿。啲人平時講嘅䂿石仔就係呢個䂿。亦可能係**包剪𢱕**。「猜呈尋」可能係本字**猜澄鋹**。亦有理論指「呈尋」係「秤沉」變音，而「秤」指「秤砣」。

## 玩法

### 基本玩法
玩者先揀出嘅招式，招式有三種：包、剪、揼。包贏揼，揼贏剪，剪贏包，一樣就打和。數一二三、嗌「包剪揼」、「呈尋磨較叉燒包」或者其他口令，講最後一個字嗰時各玩者同時出招。

#### 口令
粵語文化中「包剪揼」遊戲嘅最慣常口令為「呈尋磨較叉燒包，老鼠唔食香口膠，要食豆沙包」。當中每分句配合一個出拳回合，合成「三盤兩勝最公平」。亦有講成「呈尋磨較叉燒包，老鼠唔食豆沙包」嘅兩盤組合。

#### 兩人
兩人一齊出招，如果打和就再猜，直到分出勝負。

#### 多人
多人猜嘅時侯，會有三種情況：
# 包剪揼都有出，就要再猜。
# 淨係出得一招（包、剪、或者揼），就要再猜。
# 淨係出得兩招（包同揼、揼同剪、或者剪同包），包贏揼，揼贏剪，剪贏包。
第一種情況人越多越常見，每次都要重猜，定勝負要用嘅時間就越長。人一多喺嚟，要係噉再猜，所以有人會用「多入小出」先做淘汰。

### 額外玩法

#### 三盤兩勝

#### 漢堡包
輸咗嘅人將隻手疊埋，淨返最後一隻手嗰個人（贏家）就會數1、2、3，用隻手拍落去啲手度，輸家就要縮開隻手，唔夠快嘅人就會俾人拍到。

#### 多入小出
* 先用多入小出篩人。原則係包剪揼3組中最少人數嘅兩組先出局，兩組人數相同用兩人對決嘅規則：
** 例1：三個出包，兩個出剪，一個出揼，出剪同出揼嘅係小出，要走，出包三位再來；
** 例2：兩個出包，兩個出剪，一個出揼，出揼嘅係小出，出包同出剪嘅人數一樣，剪贏包，出剪兩位再來；
** 例3：三個出包，三個出剪，三個出揼，無小出，出包剪揼人數一樣，打和，所有人再來。
* 或者，亦有最少人數嘅一組先出局，再猜。
* 或者，猜「包揼多入小出」，即只出包同揼，多嗰邊贏，人數相同嘅時候再猜。（其實相等「河孖」）

## 彈弓手
出彈弓手即一方等見到對手出招之後變招，係一種茅招。

## 包揼
包揼係包剪揼嘅變種，只係出包或揼，多數用嚟分組，類似何孖。

## 攷
白鱀豚

**白鱀豚**（又稱**白鱀鯨**、**白鰭豚**、**白鱀**、**白旗**、**白鰭**、**白夾**、**江馬**等；學名：***Lipotes vexillifer***）係一種淡水鯨類喙豚科動物，只係得中國長江流域先有，群種數量極小，估計唔夠50隻，係世界上五種僅存嘅淡水豚類入面數量最少嘅一種，又叫做「水中大熊貓」，已經係中國國家一級野生保護動物。喺2006年12月嘅野外調查失敗之後，呢個物種被認為已經絕種，就算有任何個體仍然生存，數量亦維持唔到延續族群。

## 早期歷史
根據化石記載，白鰭豚喺兩千萬年前由太平洋遷徙到長江。兩千幾年前嘅中國古書《爾雅》入面，都有關於白鰭豚嘅記載。估計喺中國曾經有五千隻咁多，重有一個**長江女神**嘅外號。

## 分佈區域
白鱀豚曾廣泛分佈喺長江流域，不過一直以嚟，受到人類活動影響，群種數量已經不斷減少，分佈區域亦逐漸縮細。

歷史上，白鰭豚曾廣泛存在喺長江流域嘅洞庭湖同鄱陽湖湖區，喺長江入面嘅分佈最遠去到三峽地區葛洲壩上游35千米度，就算去到上海附近嘅長江入海口都曾有發現。但係，到咗20世紀90年代，白鰭豚喺洞庭湖同鄱陽湖湖區已經絕跡，喺長江嘅分佈區上限都移到去葛洲壩下游170千米處嘅荊州附近，下限縮減更嚴重，到南京附近就連影都無，喺1997年到1999年嘅觀測入面，喺南京下游臨近江陰以下就再搵唔返。喺最近嘅幾次觀測，佢地嘅分佈主要只係喺長江流域洞庭湖到銅陵段，重點聚集喺3個區域：銅陵段、鄱陽湖同洪湖段。而最後一次發現白鰭豚係喺2004年長江南京段搵到嘅擱淺白鰭豚屍體。

## 身體特點
白鰭豚身體呈流線型，身軀呈紡錘形，體態矯健優美，成年白鰭豚一般體長約2.5米，體重100至200千克，雌豚比雄豚細小。到2006年為止，已經發現最大隻嘅雌豚長253厘米，體重237千克，而已發現最大隻嘅雄豚體長216厘米，體重125千克。

白鰭豚皮膚光滑細膩，有一種特殊嘅彈性，原理同競賽式游泳衣著入面好有彈性嘅尼龍織料好似，可以減少喺水入面快速游動時身軀周圍產生嘅湍流。佢嘅尾鰭扁平地分為兩叉，兩邊嘅胸鰭呈扁平嘅手掌狀，背鰭呈三角形。呢四鰭令白鰭豚喺水入面游動嘅方向同控制平衡力特別耍家。再加上光滑高彈性嘅皮膚同流線型嘅身軀，令白鰭豚喺逃避危險嘅情況下可以游到每小時60千米咁快。就算平時亦可以游每小時10至15千米。

初生白鰭豚個身嘅顏色比較深，成年白鰭豚多數背面呈淺青灰色，腹面呈潔白色，如果有太陽照住會變得好光亮。水平伸展嘅鰭肢同尾鰭上下兩面都同背、腹同色，啱啱同環境顏色好似，如果你喺水面睇落去，佢背脊嘅青灰色同江水混撈埋一齊好難見到，而由水底睇返上去嘅話呢，白色嘅腹部同水面反射嘅強光顏色撈埋亦一樣好難睇到。所以白鰭豚喺逃避獵殺，或者接近獵物嗰陣，會好似隱咗形一樣。

因為白鰭豚長期生存喺長江嘅濁水入面，所以佢嘅視覺同聽覺都退化嗮。喺水入面唯有靠發射聲納接收信號嚟識別物體。如果用特製嘅水聽器，就可以聽到白鰭豚發出嘅「的答」「嘎嘎」咁十幾種唔同嘅聲。呢啲聲通常兩聲一對，出咗聲之後就會好靜咁等回音返嚟，然後靠回音嘅距離同音量大細去判斷環境情況。佢地就係用呢套獨特嘅聲納系統喺江底嘅淤泥入面搵食。佢地亦可以發出人耳聽唔到嘅高頻率音波，同十幾千米外嘅同伴聯繫。

平時白鰭豚會每隔10至30秒突出水面換氣一次，喺換氣嗰陣會發出「噗哧噗哧」咁嘅聲。

白鰭豚嘅大腦面積比海豚大。大腦嘅重量約占總體量嘅.5%。平均一隻重95千克嘅雄豚，大腦重470克，呢個重量已接近大猩猩同黑猩猩嘅大腦重量。所以有啲學者認為白鰭豚重聰明過黑猩猩同埋長臂猿。

## 生活習性
白鰭豚天性好細膽，好容易嚇親，所以見到船都會走，種群數量又少，活動區域又廣，所以對白鰭豚喺野生狀態下嘅研究好有限。

佢地通常都鐘意群居，不過呢種群居特性就無同屬鯨目嘅海豚咁明顯，通常都係3、4隻群埋一齊，最多都係9到16隻，不過亦成日有啲白鰭豚鐘意單獨行動。白鰭豚最鐘意喺河流交匯處活動，尤其是河流沖積嘅淺灘區，成日都可以見到佢地同江豚一齊玩。同其他江豚一樣，白鰭豚多數喺日頭活動，尤其清晨同午後最活躍，隔10秒至30秒就見到幾隻白鰭豚排成一條線咁游出水面換氣。不過多數時間都係喺深水入面慢慢游。而喺夜晚，白鰭豚多數棲息喺深水嘅漩渦入面休息，有時會留喺同一地點5至6個鐘咁耐。

白鰭豚係食肉動物，多數食長江入面唔超過6.5厘米長嘅魚仔為主，直接吞唔使咬，而且食量好大，一日可以食到體重10%到12%嘢。

白鰭豚係哺乳動物，胎生，雌豚多數喺6歲達到性成熟，雄豚就4歲，成年白鰭豚每年發情兩次，分別喺3月至5月，8月至10月，孕期為10至11個月，一胎一仔，間唔中有兩隻生。喺野生狀態下，成年白鰭豚雌雄比例係1：1，但雌豚懷孕率一般得30％，自然繁殖率好低。

## 保護狀況
1978年，中國科學院建立淡水海豚研究中心，作為武漢水生生物研究所嘅其中一部門。

1992年，白鰭豚成為中國第四屆大學生運動會嘅吉祥物，白鰭豚嘅保護亦越來越受到普通民眾關注。

1996年12月25日，中國第一個以水生動物為保護對象嘅基金會，武漢白鰭豚保護基金會正式成立，依家呢個基金會共募集資金138萬幾蚊，資金主要用喺白鰭豚呢種水生動物保護、研究工作。

### IUCN保護狀況變更歷史
* 20世紀70年代至80年代：數據缺乏（DD） 

* 1986年至1994年：瀕危（EN）

* 1996年：極危（CR）

### 數量急降年表
白鰭豚而家現存數量好難估計，但多數認為已經絕滅，就算有都只係得幾隻。白鰭豚已成為鯨目動物中最瀕危嘅動物。

* 1979年：中國宣佈白鰭豚為瀕危物種
* 1983年：立法規定狩獵白鱀屬違法
* 1986年：剩返300隻
* 1990年：剩返200隻
* 1997年：少過50隻（發現23隻）
* 1998年：發現數量只剩返7隻
* 2006年：0隻

### 瀕危原因
白鰭豚數量逐年減少，除咗同佢本身繁殖能力較差外，最主要係因為受到人類活動影響。

由於圍湖造田減少湖泊面積，修壩隔住咗魚類喺江同湖之間洄游，長江入面好多具有半洄游性，喺江入面產卵，喺湖入面長大嘅魚類，好似草魚、青魚、鳙魚、白鰱咁嘅魚類都受到好嚴重嘅影響，亦係直接導致白鰭豚嘅食物資源減少，搞到生命面臨嚴重威脅。 

呢幾年嚟，長江上面過度繁忙嘅水上運輸、河水嚴重污染同埋大量水利工程建設，都威脅住白鰭豚嘅生存環境，尤其係好多人類活動造成嘅噪音污染，對依靠聲納系統進行辨別定位嘅白鰭豚真係好大影響，好多白鰭豚都係葬身喺輪船嘅螺旋槳度。

重有就係人類捕捉亦係令白鱀豚瀕臨滅絕嘅主要原因。中國喺大躍進時期曾經設立過生產皮包嘅工廠，而佢地用嘅原料就係白鱀豚嘅皮。就算1980年代之後嘅保護措施不斷加強，但係偷獵或誤獵嘅情況仍然成日發生，好多白鰭豚鬥唔過人類先進嘅捕撈設備，就咁死一隻就無一隻。

## 參考




## 另見
*鯨目
*中國哺乳動物

## 出面網頁

* 武漢白鱀豚保護基金會

* 白鰭豚
* 長江「熊貓」白鰭豚滅絕？
* 科學家：長江白鱀豚已基本滅絕
* 「長江女神」芳蹤已逝？
石灰

**石灰**，又叫**白灰**，係含鈣嘅其中一類礦石、又或係用呢類礦石整出來嘅礦物，主要成係碳酸鈣、氧化鈣同氫氧化鈣。礦石主要石灰岩。係其實石灰來源唔單止係來自礦石，亦都可以係蠔殼、貝殼、珊瑚呢類有好多碳酸鈣嘅生物。氧化鈣通常叫做生石灰，而氫氧化鈣就叫做熟石灰。佢哋之所以分生熟，係因過處理過程嘅先後。

通常石灰都係講熟石灰，因為生石灰都幾危險下。

石灰係無論係起屋、化工定耕田都會用得，用途好廣泛。響史前時代人已經知道佢嘅用處。

## 制作
自然界通常係碳酸鈣，係用來做其他兩種石灰嘅材料。大自然嘅甲殼、石灰岩、石灰石等就係天然嘅石灰。要整其他石灰，傳統做法係就將材料整碎佢，同啲炭撈埋，放入個窰度，再放一浸乾草。個窰頂係通氣嘅，而窟底係有留窿畀空氣入。跟住就放火等佢燒，呢個時間就同個窟打氣，等佢燒旺啲，將所有石灰材料燒到好熱，大概攝氏825度到。燒夠六個鐘，石灰材料啲二氧化碳走晒出來，就變成鹼性都極之強嘅生石灰喇。生石灰可以強到揦爛嘢。呢個過程就係叫做熱分解。

等佢響個窰度攤凍一日，就剷晒佢出來，堆埋一堆，然後加水。咁就會有好多煙走出來，呢個時候，就變成熟石灰。熟石灰無生石灰鹼性咁強，但係仍然都幾強下。由佢等一日，等佢全部都轉晒做熟石灰。

最後用個篩將啲渣隔走，淨低落來嘅石灰就包埋來賣。

## 級數
石級可以跟佢粗幼分三級。最粗嘅係沙灰，用來批牆。其次係塵灰，用來批天花板。最幼嘅係上灰，用來整皮革。

## 用途
田落咗石灰就無咁酸，亦都可殺蟲。落落水度可以改善水質。整批蕩會用到。

石灰可以測試有冇二氧化碳嘅存在。如果石灰遇到二氧化碳，會形成乳白色固態物質，即係碳酸鈣，水亦會喺呢個時候形成。如果再繼續將二氧化碳加入去碳酸鈣同埋水嘅話，碳酸鈣同埋二氧化碳就會溶喺水裏面，而碳酸氫鈣就係呢個化學反應嘅產物。

## 注
青衣大橋

**青衣大橋**（Tsing Yi Bridge）係香港一條高架嘅跨海大橋，響正藍巴勒海峽上面，連住青衣島東岸山腰，同埋響葵涌醉酒灣填地附近青洲個山腰。條橋係島上面幾間大公司夾份起嘅，響1974年2月28日由港督麥理浩開幕。起好之後就交畀香港政府，由政府出錢起埋其餘嘅路。自從青衣北橋起好之後，條橋又多個名叫南橋。日常生活中，市民普遍將兩條橋合稱做**南橋**，而兩橋同時係**葵青路**嘅組成部份，只係行車方向唔同。

不過，青衣大橋同葵青橋並唔係同時通車。響葵青橋落成之前，青衣大橋一直都係雙程行車；直到1999年，葵青橋通車，青衣大橋就改為只往葵涌方向。

## 橋身
青衣大橋全長610米，離海面高度26米，有兩綫行車道同埋兩邊行人路。

## 史
青衣大橋嘅落成，係為咗配合荃灣新市鎮青衣部份嘅發展。1970年代起，青衣開始發展，而且響該島設置加工場嘅石油公司推動下，香港政府決定起青衣大橋。大橋響1974年2月28號落成啟用，耗資1700萬港幣。當時香港總督麥理浩爵士主持開幕儀式。

1987年，青荃橋（青衣北橋）落成，減輕當時青衣大橋（青衣南橋）長期塞車嘅情況。因為北橋落成，1989年2月到1990年4月，青衣大橋可以封閉做第一次維修，當時要間歇性全綫封閉。

之後響1999年12月到2000年7月期間，路政署趁青衣大橋並排嘅青衣複製橋落成，同青衣大橋做第二次維修，拉直橋面。之後青衣複製橋負責入青衣方向，而青衣大橋負責葵涌方向。

2007年6月15號，運輸署將青衣大橋嘅車速限制放寬到每小時70公里。

## 註
油尖旺區

**油尖旺區**係香港十八區之一，喺九龍半島西南部。2016年嘅人口有342,970人。

## 地理
油尖旺區包括尖沙咀、官涌、油麻地、京士柏、何文田（西）、旺角、大角咀同埋部分西九龍填海區。油尖旺區西面同南面係海，北面係深水埗區，東面係九龍城區。

## 政黨辦公室
民主黨總部：太子

民主黨九西支部：佐敦

南方民主同盟總部：佐敦

民主民生協進會：油麻地

公民黨九西支部：佐敦

社會民主連線總部：尖沙咀
漢堡包

**漢堡**係指有肉類（通常係肉崧）夾響入面嘅一種包，個中文名來自英文 **Hamburger**，同時有音譯同意譯嘅嘢喺度，有時亦直接叫做**[[漢堡]]**。漢堡包個原名係出自德國城市漢堡市（Hamburg）。喺英文入邊，Hamburger就係指「嚟自漢堡嘅」，可以係指漢堡包本身，或者係包裏面由牛絞肉或其他夾有牛絞肉做成嘅肉餅。呢一種肉餅而家喺中文成日叫做漢堡扒，而漢堡包就用來專指夾咗漢堡扒嘅圓包三文治。

1980年代，跟住美國嘅連鎖快餐店「麥當勞」喺亞洲地區嘅推廣，中文嘅漢堡包呢一個字已經變成由小圓麵包做成嘅三文治嘅代稱。

## 亞洲地區
漢堡包喺亞洲以外嘅地區仍然係餐廳裏面標準嘅食譜之一。亞洲人因為習慣咗只係喺快餐店先至可以食到漢堡包，對於喺餐廳使十幾蚊美金去買一個漢堡包嘅行為會覺得好怪，因為佢哋會覺得唔值得；但係西方人就將佢當成一般菜式。

### 食材同醬料
亞洲地區嘅漢堡包嘅做法同埋材料跟住不同嘅地區而異：一定會有切開嘅小圓麵包，入邊夾著各種嘅食材同醬料。

#### 典型包餡
* 牛肉漢堡扒
* 生菜
* 番茄片
* 洋蔥
* 酸瓜
* 芝士
* 番茄醬
* 蛋黃醬
* 芥辣醬

#### 新型
菠蘿、豬肉漢堡扒、海鮮，雞扒等等唔同嘅選擇。

## 睇埋
*熱狗

## 參照
伊哥伏察玆

**伊哥伏察玆**（，又譯做**伊格爾‧巴夫恰吉**，），喺烏克蘭（當時屬蘇聯）出世，係一個俄羅斯混合格鬥家。

## 簡歷
外號 Ice Cold（北の最終兵器）嘅**伊哥伏察玆**，細細個就已經學西洋拳同泰拳，而且係多項泰拳比賽冠軍，1985年出道，擁有五個無限制格鬥（No Holds Barred 簡稱 NHB）冠軍銜頭，頂得住佢一對鐵拳嘅真係無乜幾個。

不過喺PRIDE 2000 格蘭披治賽（PRIDE Grand Prix 2000 Finals）入面，雖然喺晉級時打贏好多高手，但到尾重係唔夠馬克高文打而拎唔到個冠軍。

## 戰績
* 拳擊 (Kickboxing)：60 場 58 勝 2 敗
*混合格鬥：
:*IFC 1 - 冠軍 (1996)
:*AROC 3 - 冠軍 (1997)
:*AFC 3 - 冠軍 (1997)
:*WVC 5 - 冠軍 (1998)
:*PRIDE GP 2000 第二名

### 近期記錄

## 拎
*Sherdog stats, images and video interviews with Igor

### 影片
*Igor vs. Gary Goodridge
*Igor vs. Crocop
香港政區

**香港政區**係香港按區議會、以前市政局同區域市政局、同埋立法局各個選舉嘅地方劃分。未有選舉之前，香港政府響行政上各部門會因應自己需要劃分，到家下仍然有呢個彈性。

## 法定分區史
### 分區嘅作用
1963年開始編成嘅法定分區，係香港現時嘅基本分區。而法定分區，就係香港人地址上嘅分區，香港政府部門，好似規劃處、消防局，都係參考法定分區來行政。好似香港立法會，區議會分區都係基於法定分區而編成。好似1995年嘅立法會分區，港島中區，就係而家區議會灣仔區同埋東區西面嘅結合（1997年前嘅香港立法會各區分區同埋區議會好唔同，睇香港立法會同埋佢嘅備註）。

而香港嘅地址都係以法定分區，而唔係區議會或者其他行政分區來寫嘅，好似銅鑼灣維多利亞公園嘅法定地址係銅鑼灣興發街1號，唔係東區維園分區興發街1號。而政府行政部門執法會參考而家區議會分區，同埋其他分區。

而家跟港鐵站名而成嘅通俗分區，好似天后、炮台山同埋彩虹，無經過立法而成，只係口頭上嘅稱呼，唔可以用喺正式文件上面。由1963年起各年的香港年報，以下係1963年嘅法定分區，而法定分區或有變動，但亦會印喺香港年報上。

1960年代香港市區就有法定分區，但新界到1980年代至有。

### 市區
香港早期政區最出名係四環九約，係香港首府維多利亞城嘅管治分界。而其他地方因為人口無咁多，重係鄉村，就無分得咁仔細。

1963年，當時將維城同九龍分做40幾個區（District）。維城西起，摩星嶺（Mount Davis）、堅彌地城（Kennedy Town）、薄扶林（Pok Fu Lam）、西區（Western District）、半山區（Mid Levels）、山頂（Peak）、西營盤（Sai Ying Pun）、中區（Central District）、灣仔（Wan Chai）、跑馬地（Happy Valley）、銅鑼灣（Causeway Bay）、北角（North Point）、鰂魚涌（Quarry Bay）、筲箕灣（Sau Kei Wan）同埋柴灣（Chai Wan）。

而九龍西起，有昂船洲（Stonecutters Island）、荔枝角（Lai Chi Kok）、長沙灣（Cheung Sha Wan）、北長沙灣（North Cheung Sha Wan）、深水埗（Sham Shui Po）、旺角（Mong Kok）、石硤尾（Shek Kip Mei）、油麻地（Yau Ma Tei）、尖沙咀（Tsim Sha Tsui）、京士柏（King's Park）、何文田（Ho Man Tin）、九龍塘（Kowloon Tong）、紅磡（Hung Hom）、馬頭角（Ma Tau Kok）、黃大仙（Wong Tai Sin）、九龍城（Kowloon City）、香港機場（啟德）（Hong Kong Airport (Kai Tak)）、新蒲崗（San Po Kong）、佐頓谷（Jordan Valley）、牛頭角（Ngau Tau Kok）、觀塘（Kwun Tong）、油塘（Yau Tong）、以及鯉魚門（Lei Yue Mun）。

九龍東北鑽石山（Diamond Hill (Area)）同牛池灣（Ngau Chi Wan (Area)）都係區，不過因為佢重係半鄉郊，所以歸做地方（Area）。鑽石山同黃大仙以沙田坳道為界。而牛池灣西界係五百呎等高綫。重有黃大仙、九龍塘、石硤尾三區以北劃做龍翔道地方（Lung Cheung Road Area）。當時九龍灣重填緊海，未成一區。油塘同鯉魚門伸到去將軍澳西岸。

之後到1970年代市政局改制，裏面分區就成為市區區議會選擇分界嘅藍本。

### 新界
新界方面，去到1980年代初，就用當就其時理民府分區沙田、大埔、西貢、葵青、屯門、元朗、荃灣、離島，同埋上水、粉嶺、沙頭角同打鼓嶺（上粉沙打）夾埋嘅北區做劃分，新界區議會亦以呢個做藍本。

## 區議會分區
現時香港區議會主要分做18個香港嘅行政區劃，夾埋叫「**香港十八區**」。1982年到1994年期間，油尖旺區係兩個區：油麻地、尖沙咀同旺角區，嗰時夾埋叫「**香港十九區**」，一共有合總24個區域（上水、粉嶺、沙頭角同打鼓嶺）。

### 香港島
* 中西區（24萬3266人）
* 灣仔區（18萬0123人）
* 東區（55萬5034人）
* 南區（27萬4994人）

### 九龍
* 深水埗區（40萬5869人）
* 油尖旺區（34萬2970人）
* 九龍城區（41萬8732人）
* 黃大仙區（42萬5235人）
* 觀塘區（64萬8541人）

### 新界
* 屯門區（48萬9299人）
* 元朗區（61萬4178人）
* 荃灣區（31萬8916人）
* 葵青區（52萬0572人）
* 離島區（15萬6801人）

* 沙田區（65萬9794人）
* 大埔區（30萬3926人）
* 北區（31萬5270人）
* 西貢區（46萬1864人）

## 管治架構
2024年1月1日起實施：

## 註
麥當勞

**麥當勞**（）主賣漢堡包，係全球最大嘅連鎖快餐企業，總部喺伊利諾州橡溪（）。麥當勞兄弟同埋Ray Kroc喺1950年代喺美國開。好多國人當咗麥當勞做美國生活文化象徵。

麥當勞係道瓊斯工業平均指數（）成份股。

## 食物
* 漢堡包（巨無霸）
* 魚柳包
* 芝士漢堡
* 薯條
* 蘋果批
* 雪糕新地
* 麥旋風
* 麥樂雞
* 麥香雞
* 脆香雞翼
* 芝士燒肉汁薯條（加拿大）

## 免費

* 飲筒
* 水
* 紙巾
* 茄汁
* 鹽
* 胡椒粉
* 冷氣
* Wi-Fi

## 宣傳活動
無飲管日

## 開心樂園餐

買嘢食送嘢玩，例如夢工廠電影嘅人物或日本Sanrio嘅公仔。

## 生日會
麥當勞有同細路搞「麥當勞生日會」，細路包場搞派對，家長請食餐，餐廳姐姐同小丑哥哥同小朋友玩遊戲、送紀念品。

## 文化影響
麥當勞作為一個全球性嘅品牌，喺唔同地方都有一定文化影響，或者有當地獨特嘅一面。喺某啲國家，由於所代表嘅快餐文化被指責對公眾健康產生負面影響，好多人叫做「垃圾食物」（junk food）。法國好多人敵視麥當勞，當咗麥當勞係美國生活方式入侵嘅代表。

### 麥當勞喺香港嘅文化表現
麥當勞喺香港經營多年，有時會被稱爲「M記」，另外亦衍生咗一啲對香港文化嘅獨特表現同互動。

例如，由於環球唱片推出嘅歌，不時會喺麥當勞入面播，所以有部份旗下歌手，例如李幸倪同AGA，會俾人戲稱為「M記駐場歌手」。甚至有網民話，聽到AGA嘅《一》，符致逸嘅《靈魂獨舞》或者陳奕迅嘅《無條件》嗰陣，直頭感覺好似去咗麥當勞咁。

另外，喺曾蔭權擔任行政長官期間，亦有人唔支持佢，同埋要爭取一人一票普選嘅人，攞曾蔭權嘅英文名（Donald）嚟諷刺佢，高呼「勿當奴」，而呢個口號亦正好和應「麥當勞」嘅廣東話發音。

而去到麥當勞嘅嘢食方面，有啲麥當勞嘅食物亦有屬於香港獨特嘅暱稱。例如：

* 豬柳強：豬柳蛋漢堡有時會被簡稱爲「豬柳蛋」，但係由於「蛋」同「強」嘅速成輸入法兩個碼一樣，有時網民會打錯咗字變咗做「豬柳強」，久而久之『豬柳強』就變成豬柳蛋漢堡嘅一個外號。
* 魚柳Bell：其實係魚柳飽，英文Bell同廣東話「飽」嘅發音好接近，另外魚柳飽餐亦會變成「魚柳Bell Chan」。
* 黑旋風：其實係指麥旋風，但由於黑旋風嘅廣告喺香港太深入民心，所以有啲人會噏錯。
* 冒險樂園餐：其實係開心樂園餐，不過有啲人會噏錯。
* 脆弱雞腿包：其實係脆辣雞腿包，不過有啲人會噏錯。
* 孖芝：其實係指雙層芝士孖寶，但係為咗減少字數而縮寫，後嚟連麥當勞自己都有用呢個稱號做宣傳。

## 健康
肥，冇均衡營養，加有防腐劑。

## 環境
造好多垃圾，嚴重污染環境，唔環保。

## 趣聞
* 麥當勞喺1990年代打入中國市埸，原本想按普通話音譯「馬克唐納爾德」，但因為又長又論盡，最終用返香港譯名「麥當勞」。（連鎖店寶號 論盡麥當勞 ）
* 麥當勞喺大陸，曾因為讀音同「牡丹樓」相似，引起唔少誤會。（真係頭條笑話——牡丹樓）

## 睇埋
*肯德基

## 參考


## 出面網頁
* 麥當勞 
* 麥當勞香港 
* 麥當勞叔叔之家慈善基金
超級電腦

**超級電腦**（Supercomputer）係計得超快嘅電腦，快過普通電腦好多。呢啲電腦主要用來做科學計算，模擬啲變數好多、好複雜嘅問題，好似推測未來氣候。有時重會設計到專解決一類問題。通常只有大學、軍事機構，同埋科學研究先會用得着。無咗佢，好多科學上嘅精密工具都用唔到，發射火箭都好易失敗，重會死人。
613條誡律

**613條誡律**又叫做**米茨沃特**（，單數：，）或者**誡命**（），係猶太人喺拉比時期整理《妥拉》嘅時候，將《妥拉》入面所有誡律條文列晒出嚟，呢啲條文包括有：格言、禁令、誡命、律例同規條，總數有 613 條，所以又叫做613條誡律。

## 內容簡介
根據《妥拉》入面講，上帝曾經喺西奈山上面，同摩西講咗好多需要遵守嘅誡律，呢啲誡律，全部都寫晒喺《妥拉》入面，經拉比時期嘅猶太人學者整理之後，而得出613條誡律，列入《塔木德》入面，而其中最多人識嘅，一定係頭十條誡律，又即係啲人成日講嘅「十誡」。

不過對於猶太人嚟講，613條誡律入面唔只十誡係重要，其他誡律都一樣咁重要，又認為違反誡律等如冒犯上帝。不過佢哋唔認為要守晒呢613條誡律係一種負擔，對於一個虔誠嘅猶太人嚟講，遵守誡律可以令人同上帝嘅距離拉近，因為通過遵行誡律可以令人實踐到更加聖潔嘅生活，所以遵守誡律應該係一件開心嘅事。

呢啲誡律分為兩大類：
*第一類：訓令式誡律，總共248條，分18個部份，據講同人體骨骼同主要器官數目總和相應
*第二類：禁令式誡律，總共365條，分13個部份，同一年嘅日數相應

誡律涉及嘅嘢同猶太人生活各面都好有關係，例如：神職人員嘅職責同特權、平民嘅法律地位、權利同義務、財產擁有權、債務處理方法、婚姻同家庭、起居飲食、衛生、風俗、犯罪同刑罰、審判同訴訟，重有教人點樣處理人同上帝，以及人同人之間嘅關係。

## 意義

## 參考


## 出面網頁
*''Taryag'': "Origin" of 613 Commandments (Ohr Somayach)
*613條誡律 (Judaism 101)
*The 613 Mitzvot According to ''Sefer Hamitzvot'' of Rambam (Jewish Virtual Library)
香港司法機構

**香港**嘅**司法機構（）**由各級法院、特別法庭同審裁處組成，係香港特別行政區嘅司法部門，獨立於香港嘅行政同立法機構。

## 司法制度
香港實行三審終審制。如果原訟人唔服，通常有兩次上訴機會。

## 法院、法庭同審裁處

*終審法院：最高級嘅上訴法院
*高等法院：由上訴法庭同原訟法庭組成
**上訴法庭
**原訟法庭：香港最高級嘅原訟法院
*區域法院
**家事法庭
*裁判法院：最初級嘅刑事法院
**少年法庭
*競爭事務審裁處
*土地審裁處
*勞資審裁處
*小額錢債審裁處
*淫褻物品審裁處
*死因裁判法庭

## 法官任命
根據香港基本法，終審法院同高等法院首席法官須要由行政長官提名，立法會通過先可以任命；其他法官就無呢個限制。

### 特別指定國家安全法法官

喺香港，涉及國家安全嘅案件需要由指定嘅法官審理。依啲法官由行政長官喺各級法院嘅現任裁判官同法官入面指定出來。行政長官喺作出指定前，可以諮詢首席大法官同維護國家安全委員會。指定法官嘅任期為一年。

## 司法管轄權
香港雖然分十八區，不過就得一個司法管轄區。喺香港一區發生嘅訴訟，唔一定會喺個區嘅法院聆訴（事實上唔係每區都有法院），而係集中後分派處理。而法院無權管中國嘅外交、國防等國家行為。

## 歷任首長
;最高法院首席按察司
*休姆（John Walter Hulme，1844年-1860年）（首任）
*費利普（George Phillippo，1882年–1888年）
*皮葛（1905年-1912年）
*李比
*羅弼時 （1978年-1988年）
*楊鐵樑 （1988年-1996年）
*鮑偉華 （1996年-1997年）（暫委）
;終審法院首席法官
*李國能 （1997年7月1號-2010年8月31號）
*馬道立 （2010年9月1號-）

## 司法機構政務處
司法機構政務處，會協助各級法院裏面行政管理，等於政府首長級嘅司法機構政務長負責。政務處由發展部、運作部、支援部同埋優質服務部組成。

## 1997年[[香港主權移交]]時主要改變
*成立*終審法院*，取代英國樞密院司法委員會成為香港嘅終審機構
**最高法院*改稱*高等法院*，英文名稱由*Supreme Court*改為*High Court*
***上訴法院*改稱*上訴法庭*
***原訟法院*改稱*原訟法庭*
**地方法院*改稱*區域法院*
**首席按察司*改稱*首席法官*
**按察司*改稱*法官*
*首長由*最高法院首席按察司*改為*終審法院首席法官*

## 出面網頁
*香港司法機構
葵扇

**葵扇**用係蒲葵樹嘅葉織出嚟嘅扇，撥涼用。

## 種類同造法
種類同造法都有幾多。其中，把扇嘅手柄就係由原先嘅葉柄加工而成嘅，扇面就將分開嘅葉片交差織成。有啲就成塊葉片做扇面，用布或者其他物料修邊。

## 史
葵扇早喺大明時，工藝已好精湛，重係獻畀皇室嘅貢品。廣東新會嘅葵扇就比較有名。

## 撥大葵扇
「撥大葵扇」就即係幫人做媒，撮合男女。因為喺戲度，媒人都係揸住把大葵扇。

## 攷

## 拎
*葵扇之鄉——新會（原文）

類:扇
類:工藝品
比卡超

**比卡超**（粵拼：Bei2 kaa1 ciu1；日文：ピカチュウ；英文：Pikachu），任天堂官方國語譯名用**皮卡丘**做中文名，係田尻智諗出嚟嘅日本電視遊戲寵物小精靈系列入面嘅標誌精靈。佢個身大部份係黃色、背脊帶啡色紋、有紅色面珠，望落似老鼠，加有一條閃電咁嘅尾。喺咁多套寵物小精靈作品之中，佢多數都做主角之一，所以幾受觀眾尤其係細路同女仔喜愛。

寵物小精靈全國圖鑑編號025嘅電系寵物小精靈。佢嘅進化形係雷超。身高係1尺4吋，體重係13磅。有好多隻走埋一齊嗰陣會積聚形成雷電。電極會喺佢嘅臉頰度儲住，佢哋受到外來刺激嗰陣會喺一剎那間放電，力量有天然閃電咁勁。搵到新事物嗰陣又會向佢放電，將佢燒成黑色。同樣對住佢鍾意嘅嘢食——果實——都會有咁嘅反應。

## 喺遊戲入面
佢哋大多棲息喺森林同埋原野，但係好難搵，寵物小精靈黃版就例外。喺咁多隻遊戲入面，佢最多出現喺常磐森林同發電廠。寵物小精靈黃版嘅主角直情係佢，而黃版唯一肯定唔使捉佢嘅遊戲。佢冇喺第二代遊戲度出現，而寵物小精靈紅寶石／籃寶石／綠寶石版入面就只會喺Safari Zone度搵到佢。喺寵物小精靈鑽石／珍珠／白金版，佢會喺Trophy Garden度出現。

比卡超亦試過喺其他非寵物小精靈嘅遊戲嗰度出現，例如係Wii大亂鬥。

## 動畫入面嘅比卡超
喺動畫入面，佢係大木博士送畀主角小智嘅第一隻精靈。初頭佢好唔聽話，完全唔理小智嘅命令亦都唔鍾意畀人收喺精靈球入面。

## 譯名爭議

2016年5月10號，香港任天堂公佈第一代151隻寵物小精靈嘅官方「統一」中文譯名，其中大部份名稱同香港當地常用譯名（亦係本來嘅香港官方譯名，經日本方面確認過）唔同，仲要違反粵語。例如將啱粵音嘅「比卡超」改做依據官話（普通話或中華民國國語）嘅、本來係喺中國大陸同臺灣等地先至用嘅「皮卡丘」。噉做法引起香港好多人不滿。除咗引發愛好者抗議，亦都畀語文學界、傳媒界、粵語配音動畫觀眾等等批評係「以普代粵」，唔尊重香港語言。

香港人發起過聯署、遊行等等嘅各種抗議，不過日方當做耳邊風。2017年12月起，奇妙電視喺香港播出新一輯電視動畫，用晒「統一」中文譯名，唯獨係字幕顯示「皮卡丘」嗰陣，配音就多數講「Pikachu」（不過都有少數情況用粵音讀出「皮卡丘」三字）。至於2019年5月上映嘅真人電影《POKÉMON 神探Pikachu》就直接套用英文「Pikachu」。

## 參攷
聖佐治

響聖人考之中，**聖佐治**（，大約275到281年—303年4月23號）係羅馬帝國一個士兵，亦係一個基督敎殉道者。係東正敎裏面好重要嘅聖人。聖佐治屠龍呢個傳說亦都廣為流傳。佢係多地嘅主保聖人，好似英格蘭、埃塞俄比亞、格魯吉亞、黑山，卡坦隆尼亞。唔單止國，佢都係好多職業同組織嘅主保聖人。

## 地名
* 格魯吉亞（Georgia）國係用聖佐治命名。
* 香港近山頂纜車有聖佐治大廈。

## 睇埋
*聖佐治同龍
撒都該人

**撒都該人**(Sadducees)希臘語音譯，呢個名係源自大衛王時期嘅大祭司“撒督 (Zadok)”，係公元前 2 世紀時一個猶太教派系，主要由祭司、貴族同富商組成，**撒都該人**尊奉《妥拉》，但同法利賽人唔同嘅係佢地唔接受口傳律法，亦唔相信靈魂永生同肉體復活，喺馬卡庇(Maccabi)嘅哈斯蒙尼王朝下，**撒都該人**喺管理耶路撒冷聖殿上有好大嘅特權，為咗效忠哈斯蒙尼王朝政權，佢地解釋《妥拉》方向，亦係以政權利益為出發點。而到咗羅馬時期，佢地又為咗保住喺社會上嘅地位，而選擇屈從羅馬政權。

## 攷

## 出面網頁
* Jewish Encyclopedia: Sadducees 
* Catholic Encyclopedia: Sadducees 
* Encyclopedia Britannica: Sadducees
世界觀

**世界觀**係一個人或者一班人對事物/世界嘅基本睇法或想法，呢啲睇法同想法影嚮個人點樣解讀、演譯、解釋、處理、interact 所有嘅嘢。

## 哲學上
*Weltanschauung*

## 大眾文化反映世界觀

## 例
世界觀：「人性本惡」：性惡説
*嘢/事：有人掉垃圾；
*解讀、演譯：呢個人真衰；
*解釋：係咁㗎喇，人性嚟嘅；
*Interaction：人性嚟嘅，無得理 / 人性本惡，無得教，要重罰。

## 註
陸建華

**陸建華**（）上海出世，江蘇高郵人。中國共產黨員。1963年喺揚州師範學院中文系畢業。1982年喺復旦大學畢業，1987年南開大學碩士，1992年得到中國社會科學院社會科學博士，又曾經擔任該院嘅公共政策研究中心副主任。佢更加獲選第二屆北京十大傑出青年。

佢亦曾經做過高郵縣臨澤中學教師、文教局創作組幹部，中共高郵縣委宣傳部副部長，中共江蘇省委宣傳部文藝處處長，江蘇省作家協會第四屆理事。

1959年開始發表作品。1991年加入中國作家協會。著有文藝評論集《文壇絮語》、《全國獲獎愛情短篇小說選評》、《陸建華文學評論自選集》，傳記文學《汪曾祺傳》，散文集《不老的歌》、《家鄉雪》，主編《江蘇青年作家論》、《汪曾祺文集》。

2006年因涉及香港記者、新加坡《海峽時報》中國首席特派員程翔間諜罪，被控「洩漏國家機密」。

## 拘禁事件
陸建華被指喺2003年開始，透過程翔向海外投稿，其中4篇稿涉及「絕密級國家機密」。北京市第二中級法院以「洩漏國家機密」罪判處陸建華有期徒刑20年。

## 參考
法利賽人

**法利賽人** (Pharisees, 希伯來文 perushim, 嚟自parash，有「分離」嘅意思) ，係公元前 2 世紀猶太教入面嘅一個派系，主要由文士、律法師組成。喺政治上佢地代表住一個保守嘅宗教集團，反對希臘化，同擁護馬卡庇 (Maccabi) 起義（公元前168年），喺羅馬管治時期，對於羅馬政府雖然無積極反抗，但採取不合作態度，但由於佢地最關心嘅係宗教而唔係政治，所以喺羅馬政權之下，只要唔干涉佢哋嘅宗教生活都可以相安無事。佢地又好強調維護猶太教傳統同猶太人生活規範，如果唔係自己友嘅話就唔可以群埋一齊。又相信靈魂不死、肉身復活、神罰、天使、精靈。

佢地認為上帝畀摩西嘅律法係分「成文」同「口傳」兩種，成文律法《妥拉》係對人嘅神聖啟示，但同時要靠先知嘅教誨同歷代相傳嘅口傳律法補充，所以人應該用上帝賦予嘅理性去解釋《妥拉》，而唔應該盲從《妥拉》入面嘅文字，喺解釋律法嘅時候，會著眼喺入面嘅精神，所以佢地好識得將《妥拉》入面嘅精神配合時代需要而賦予新嘅意義。而喺公元 70 年耶路撒冷聖殿被毀後，喺猶太教嘅承傳上，**法利賽人**一直都擔當住一個好重要嘅角色。

## 背景
其實喺馬卡比起義之前，**法利賽派**都重未出現。馬卡比起義即係講喺公元前 165年，嗰陣時統治巴勒斯坦地區嘅塞流古王朝強行推行希臘化，激嬲晒啲猶太人，結果引起反抗。喺呢個時期入面，猶太社會為咗同希臘文化抗衡，而出現咗兩個派系，分別係以代表祭司同貴族嘅撒都該派教徒，同埋由社會中層猶太教拉比 (Rabbi) 組成嘅**法利賽派**。

最後以馬卡比為首嘅起義推翻咗塞流古王朝，建立咗哈斯蒙尼王朝嘅獨立時期。

而喺呢段猶太人嘅獨立時期入面，撒都該派喺政治上比較有權，因為佢地負責管理聖殿嘅財物，所以佢哋比較屬於上層貴族。而**法利賽派**因為係由猶太社會中層嘅文士組成，佢哋反對知識只屬於祭司呢個特權，強調學習同實用性，所以佢哋比撒都該派更認真去了解塔納赫嘅精神，反對逐字逐句咁去解經，強調要由經文原意去理解，同時要求要喺生活上能夠實踐為原則，所以受大眾歡迎，因而形成佢哋同撒都該派成日有拗撬，尤其喺宗教同法律上，其中最明顯分別係**法利賽派**相信口傳律法，即係指後期編成嘅塔木德，而撒都該派就認為口傳律法係廢。

除此之外，撒都該派由於掌權而變得腐化，亦係**法利賽派**喺猶太人社群裡面較受歡迎嘅原因之一。**法利賽派**認為金錢財富係罪惡根源，所以拒絕任何財富，除此之外，因為反希臘化而出現嘅**法利賽派**，亦好排斥異教徒，佢哋類似一種兄弟團嘅組織，只會侵自己友玩，唔會同第二啲信仰嘅人坐埋一張枱食飯，唔單止咁，就算係猶太人，但思想唔得淨潔，佢哋都唔會視為自己人，呢個亦係點解希伯來文入面，法利賽 parash 解做"分離"嘅原因。

## 羅馬時期

### 希律王

### 猶太祭司議會

## 大流亡時期

## 基督教觀點

## 參考


*猶太教學 ISBN 7801152999
*古猶太教II 韋伯 遠流出版事業股份有限公司 ISBN 9573255162
*天擇-猶太人的故事 臺灣商務印書館 ISBN 957051695x


## 註解

*巴勒斯坦地區係喺敘利亞入面嘅一個**猶太地**(又有譯**猶太省**)，由於猶太人不斷發起反羅馬起義，而導致羅馬政府反感，喺大約132年到135年猶太人第三次起義(科赫巴起義 Bar Kokhba Revolt) 失敗後，羅馬政府為咗羞辱猶太人，就將**猶太地**改名做“巴勒斯坦”，意思係非利士人，亦即係猶太人世仇。


## 相關網頁
*Resources > Second Temple and Talmudic Era > Jewish Sects  The Jewish History Resource Center - Project of the Dinur Center for Research in Jewish History, The Hebrew University of Jerusalem
*Jewish Encyclopedia: Pharisees
尖沙咀東

**尖沙咀東**，簡稱**尖東**，係香港尖沙咀東面擴展部份，主要係密度較為低嘅商業區，裏面有酒店、寫字樓、各種餐廳。香港政府亦都響呢度起咗香港歷史博物館、香港科學館呢啲文化設施。

尖沙咀東原本係九龍紅磡灣嘅一部份，1960年代，香港政府將漆咸道南以東嘅海填平來發展。尖沙咀東個範圍一般係，西面去到漆咸道南，北面去到暢運道，東面去到康莊道，南面就同維多利亞港相鄰。所以康莊道東面嘅填地就唔屬於尖沙咀東，而係紅磡嘅範圍。

政府響尖東海邊起咗條尖沙咀海濱長廊，由紅磡國際郵件中心，沿住尖東海皮，一直伸到尖沙咀天星碼頭，係遊人勝地。同海濱長廊拍住嘅係梳士巴利道，係區裏面一條大馬路。

響2004年，九廣鐵路（家下港鐵屯馬綫）喺梳士巴利道地底又去返尖沙咀，重響度起咗個站，叫尖東站，不過個站唔喺尖東。但係呢個站起咗好多行人隧道伸到入尖沙咀東部，重可以去埋彌敦道嘅尖沙咀站（荃灣綫）。
TST

**TST**可以指：

* 臺灣標準時間（Taiwan Standard Time, TST），為目前台灣官方所使用之時區 (UTC+8)。
* 尖沙咀：Tsim Sha Tsui
** 尖沙咀站：車站代碼係TST
*聖公會曾肇添中學（），一所位於香港沙田區嘅中學，校名英文簡稱為TST。
*同善堂嘅英文簡稱（Macau Tung Sin Tong Charitable Society）
計數機

**計數機**係專係用計數嘅機器。雖然電腦都可以用來計數，不過計數機係設計到好易用，唔係用來做好多唔同嘅嘢。重有家下計數機通常細細部，好輕，可以畀人周圍拎去用，雖則今時今日電腦都可以造到計數機咁細部。

## 結構
* 開機掣
:  計數機通常會有個開機掣，作用係開着部機。好多時亦有重置嘅作用，咁樣可以慳返個掣位。

* 熄機掣
:  熄機掣嘅作用係熄咗部機，喺唔用嘅時候可以慳返啲電。**計數機**唔一定有熄機掣，而係過一段時間，佢會自己熄機，咁樣可以慳返個掣位。

* 太陽能板
:  **計數機**通常有太陽能板，因為太陽能板可以將光能轉換做電能，比動力部**計數機**。咁樣，就算喺冇電嘅情況，只要有充足嘅光線，部**計數機**都可以正常運作。仲有，用太陽能係一種環保嘅做法，可以減少廢棄嘅電池對環境嘅污染。亦有啲人，屋企有部**計數機**，但係好耐都唔會用一次。

* 數字掣
:  因為我哋通常用十進位制，所以會有 0、1、2、3、4、5、6、7、8、9 呢十個掣比我哋撳。

* 小數點掣
:  用嚟打小數點。

* 運算符號掣
:  加、減、乘、除、√掣。
:  √掣可以用嚟計log。

* 等於掣
: = , EXE 。

* 正負掣
:  轉換正負號。

* 百分掣
:  % ，方便計算百分。

* 括號掣
:  「(」同「)」 。用嚟改變計算次序。

* 記憶掣
:  M , M+ , M- , MR , MC 。

* 退位掣
:  B , → 。

* 重置掣
:  C , AC , CR , MC 。

## 種類
* 會計計數機
* 科學計數機
* 繪圖計數機

## 睇埋
* 算盤
* 電腦
時代雜誌

《**時代**》（***TIME***，又譯《**時代週刊**》）係美國嘅一本新聞週刊。1923年3月3號歐洲版（*Time Europe*，原名係*Time Atlantic*）喺倫敦創刊，涵蓋中東、非洲同埋拉丁美洲嘅事件。亞洲版喺香港岀版。加拿大版嘅總部位於多倫多。

時代每年年底都會選出嗰年入面最有影響力嘅人、事或物嚟做時代年度風雲人物。

曾經上過《時代》美國版嘅封面嘅唐人有何振梁，毛澤東，鄧小平，李嘉誠，李登輝，楊振寧，張學友等。

## 亞洲英雄榜
### [[2002年]]（首屆）
* 台灣人：歌手張惠妹

### [[2003年]]
* 台灣人：
** 陳水扁總統夫人吳淑珍
** 春水堂科技娛樂事業動畫人物阿貴

### [[2005年]]
* 台灣人：雲門舞集創辦人兼藝術總監林懷民

## 相關刊物
* 《時代雜誌》亞洲版
* TIME for Students 時代新鮮人
程翔

**程翔**（）香港居民，又係新加坡永久居民。佢係新加坡《海峽時報》駐中國首席特派員，2005年4月22號因間諜罪喺中國廣州被捕到第二年8月31號被判監禁5年。

喺2008年2月4號，程翔獲准假釋，第二日下晝返香港。

## 背景
程翔喺中國大陸出世，喺香港長大，喺聖保羅書院讀中學，香港大學經濟系畢業，後嚟喺親中報章《文匯報》做嘢，曾經做過呢份報紙嘅駐北京記者站主任、副總編。1989年嗰陣參與六四事件北京採訪工作，之後因為抗議當局嘅處理手法，同其他40幾個同事一齊辭職；1996年出任新加坡《海峽時報》中國首席特派員。

## 拘禁事件
2005年8月5號，新華社發佈消息話程翔「因涉嫌間諜罪被北京市國家安全局依法逮捕」，指佢「自2000年初，用化名『陳元春』為台灣國家安全局間諜策反。由2000年初一直到2005年3月按照台灣『國家安全局』指示喺香港同內地建立多條搜集情報渠道，以金錢收買呢啲方式搜集涉及國家政治、經濟尤其喺軍事等大量情報，包括絕密、秘密級內容。佢將呢啲情報轉報畀台灣間諜情報機關，對國家安全產生危害，因為咁而得到台灣間諜情報機關先後發畀程翔間諜經費數百萬港元。」

程翔向來以愛國見稱，而立場一直被指親中，又支持兩岸統一。據程翔老婆講，佢係為咗拎一份趙紫陽生前訪談錄而去廣州，但一去到廣州機場就畀公安帶走，4月24號開始失去聯絡。

佢相信逮捕係同呢份訪談錄有關，但中華人民共和國外交部接受詢問時明確否認程翔被捕係同趙有任何關係，重宣稱佢係由於「根據境外情報機關指示，在中國內地從事情報搜集活動，先後領取大量間諜費」而被逮捕，而且佢自己都承認咗有關罪行。但喺5月31號中國外交部喺網頁上刪除咗這段說話。

6月1號美國表示關注程翔被捕嘅事；北京市人民檢察院喺2006年2月將案件發還畀國安部，要求作補充調查，7月底檢察院將案件交畀法院處理；而家程翔家人只可以透過律師每月同喺北京市郊一個看守所拘留嘅程翔見面一次，間接瞭解程翔近況。

被捕期間，香港雜誌《東週刊》曾報道一個叫「黃偉」嘅女仔係程翔嘅情婦，但之後黃偉喺商業電台《左右大局》節目否認呢件事。

### 外界聲援
香港記者協會喺程翔被拘之後不斷透過特首曾蔭權同中聯辦向中央反映要求以公平、公正、公開原則處理程翔案件以及盡快釋放程翔，商業電台就發起「聲音黃絲帶」行動，每日喺節目入面出一段聲帶提示程翔被扣留日數；另外重有由龍緯汶等人成立嘅聲援組織：營救程翔聯盟。除咗香港民主派人士外，李鵬飛、徐四民等全國人大代表同全國政協委員亦對事件表達關注。

2006年7月20號，劉敏儀同國際記者協會、無國界記者在內嘅二十個國際團體，喺全球十個城市（洛杉磯、巴黎、紐約、墨爾本、多倫多、波恩等等）舉行記者會，要求中國政府要公正同埋公開處理案件。

### 開審
北京市第二中級人民法院成立合議庭受理案件，並喺8月15號朝早9點半開審，下午4點半結束審結，排期宣判；由廣東省人大常委會立法顧問何培華同另一位律師作為代表律師；由於案件涉及「國家機密」，法庭以面積太細為理由唔公開審訊，又唔畀傳媒旁聽，但就畀家屬旁聽；又喺8月16號朝早上喺同一個法庭對陸建華開審，

香港記者協會連同外國記者協會、民間人權陣線、程翔關注組等多個組織喺開審日8月15日夜晚7點喺香港中環遮打花園舉行燭光晚會，聲援程翔。

### 宣判
程翔喺8月31號朝早9點喺原法庭被判入獄5年，剝奪政治權利1年，沒收個人財產30萬元人民幣。法院指稱，2004年5月到2005年4月期間，程翔同台灣間諜組織某基金會代理人**薛某**同**戴某**，按佢哋佈置嘅任務，喺北京用傳真、電子郵件等形式將涉及國家秘密及情報嘅有關文字材料提供畀台灣，又以化名獲取酬金港幣30萬元，呢個行為已經構成間諜罪。

但係由於程翔肯主動交代事實，又肯交出筆記本電腦證據，當做自首減刑。

判決後，程妻同程翔關注組織唔服判決，要求上訴。香港記者協會同部分立法會議員指判決太重。時事評論員劉銳紹指案情涉及金額上前後有出入，反映證據唔夠；但11月24號朝早畀北京市高級人民法院駁返，當日朝早程翔嘅家人指法院無考慮一審判決喺證據、程序上嘅錯漏，發表公開信要求中國當局公開審理程翔嘅上訴案。

### 獄中生活
*2006年9月19號，程翔哥哥程曦撰寫《我的弟弟程翔》一文，登喺香港《明報》。程曦形容佢兩次去北京探望程翔時，程翔已經好呆滯、乾癟枯瘦，佢話：「都怪自己中國情結太深」程曦誁到，好多朋友都為程翔禱告，程翔突然話：「我睇緊《聖經》」由於程翔向來係無神論者，令身為基督徒嘅程曦嚇咗一跳。程曦話，程翔呢次蒙冤，佢母親最傷心。程曦又怪責自己當年唔畀程翔出國讀書，「如果程翔去留學，命運或者就改寫。」
*香港《英文虎報》引述程翔妻子劉敏儀講：「佢（程翔）嘅體重劇減，而佢嘅高血壓情況亦日益嚴重。」香港《南華早報》引述程翔律師表示，程翔健康情況可能令佢有機會以呢個理由獲得假釋。

### 獲准假釋

2008年2月4號香港特首辦朝早收到港澳辦函件，話程翔喺獄中服刑態度良好，符合假釋條件，內地法院依法喺2月4號畀佢假釋出獄。特區政府於是派人喺廣州接佢，中午由廣州搭直通車返香港。

中國外交部發言人劉建超話，程翔獲假釋係中國司法機關根據法律規定而做嘅決定，唔係行政部門決定。

程翔返咗香港之後，無即時公開露面。一路到2月21號，佢先開記者會，記者會上佢表示從來冇做過任何危害國家或損害國家利益嘅事，亦冇接觸任何機密文件，佢認為自己問心無愧。又話自己一生愛國，做間碟根本同佢理想背道而馳。佢亦喺呢件事入面，覺得香港民主自由、崇尚法治、人道關懷係一樣值得驕傲嘅香港精神同核心價值。

## 參考

## 相關書籍
*《漫漫愛國路》程翔文集；程翔基金會2005年12月初版，ISBN 962-7473-19-7

## 相關網頁
* 程翔網頁
* 程翔被捕新聞明報、大紀元
* 程翔判決書全文
* 中華歐亞基金會
理民府

**理民府**（**District Office**）係英國接收香港新界之後，管理新界嘅部門。理民府阿頭係**理民府官**，向新界政務司負責。理民府官1974年10月之前叫**理民府長官**，二次大戰前叫**大人**。

理民府職責範圍好廣泛，基本可以講係乜都包。土地註冊及買賣登記、收地賠償、排解糾紛、審裁小額錢債案件、處理地政事宜、委任諮議員、向上級反映新界人利益訴求以及代表鄉民向上級爭取利益、解釋香港政府施政計劃並爭取支持、統籌各政府部門響新界工作、蒐集政治情報、控制僭建房屋、鼓勵及協助地方發展（包括各種建設地方工程）、協助發展教育、組織各因緊急事故而來嘅救災工作、處理社會福利事宜、主持同駐港英軍嘅聯絡工作。

另外，戰後重光前，理民府亦附設有郵政局，幾乎新界嘅大小事務都喺佢管轄範圍。

理民府最後嘅分界，成為日後區議會分界藍本。

## 沿革
1899年4月16號，英國接收新界。1907年，理民府喺大埔成立，管轄新界所有地方，包括埋新九龍同離島。1910年，理民府分為北約理民府同埋南約理民府。北約理民府管轄大埔、沙田、上粉沙打（上水、粉嶺、沙頭角同埋打鼓嶺，即北區前身）、西貢、元朗同埋青山（即屯門前身）；而南約理民府就管轄新九龍、荃灣同埋離島。1947年，北約理民府分為大埔同元朗兩個理民府，元朗理民府管轄元朗同青山；而大埔理民府就管大埔、沙田、上粉沙打同西貢。

1948年，政府成立新界民政署，統籌各理民府工作。1956年，南約理民府分為南約理民府同荃灣理民府。1961年，理民府個裁判司法庭取消。1963年，白沙灣淡水湖計劃放棄，南約理民府同西貢理民府合併。1969年2月28日起，進行萬宜水庫計劃，撤銷南約理民府，改設西貢及離島兩個理民府。西貢理民府管轄西貢半島同將軍澳；離島理民府就管轄大嶼山、赤鱲角、南丫島同長洲。1972年，青山理民府重新命名為屯門理民府。

1974年11月，新界政務署接替新界民政署管轄七個理民府，即係荃灣理民府、西貢理民府、沙田理民府、大埔理民府、元朗理民府、屯門理民府同埋離島理民府。

1981年4月1日起，政府實施地方行政計劃，新界每一區成立區議會，而理民府就改為政務處。

## 辦事處
理民府轉制好多次。北約理民府辦事處響大埔運頭角里（家下香港童軍總會新界東地域總部），南約理民府辦事處響加士居道南九龍裁判署。

1970年代，每個理民府都有辦事處。有部份分散啲嘅區，有埋一個或者以上嘅分區辦事處。新界民政署總部係響深水埗大埔道嘅北九龍裁判署。另外有兩個理民府唔響區裏面，西貢理民府響牛池灣；而離島理民府就響中環。
蒙古

**蒙古**可以係解：

*亞洲大陸東北部嘅一個地區嘅泛稱
*蒙古民族
*蒙古國
*中華人民共和國嘅內蒙古自治區
*已經冇咗嘅蒙古帝國
起爐

**起爐**，又叫**透爐**，係一個燒嘢食工序。現代人唔再鑽木取火，要令黑炭生火燒嘢食，就要起爐。

透爐要先晌爐底放塊鐵絲網，之後晌上面堆炭，加上炭精，再用打火機燒報紙，點着炭精助燃。要令炭精燒着啲炭，通常要晌爐底撥風，常見會用幾大版摺埋一叠厚報紙，葵扇甚至電風扇。燒到啲炭出煙變白見紅為之成功。

透爐唔簡單，好講透爐嘅人識唔識擺炭同炭精，以及撥風。揀濕氣太重嘅炭、放嚿炭太大、叠得唔緊、撥風手法唔啱都唔使旨意起到爐。燒燒吓會唔夠炭，加炭比較簡單。由於火都嚟咗，隨便掟幾嚿落去撥幾嘢就得。
吉祥物

（英文：mascot，類似），又叫做**[[卡通]]代言人**，臺灣又叫**萌物**，係近代廣告設計中嘅工具，意指一個象徵性嘅幫手促銷角色。一般嚟講，最出名亦最廣為人知嘅吉祥物可以話係米奇老鼠，佢做咗迪士尼公司嘅吉祥物成幾十年。然而，吉祥物並唔係全部都係虛構嘅卡通人物，即使喺平面設計上面，吉祥物唔會因為印刷術嘅限制、親和力嘅加強而卡通化，但有好多吉祥物係真嘅動物，例如美國職業籃球隊芝加哥公牛嘅吉祥物就唔係卡通人物。

吉祥物嘅起源目前尚係無資料，但從奧林匹克運動會歷史可以睇出一啲線索，目前最早嘅奧運吉祥物係1972年德國慕尼黑奧運中出現嘅黑色臘腸狗，叫做Waldi。

如果問吉祥物可唔可以加強銷售，答案係相當肯定，透過笑嘻嘻嘅吉祥物，能夠好快咁加強商品、活動同公司嘅形象記憶，呢啲都係每屆奧運吉祥物選拔都要大費周章嘅原因。
## 睇埋
*宣傳
*得意
*角色
*擬人化同人格化
*電子遊戲吉祥物
*吉祥物平台遊戲
*旗艦物種

## 參考

## 出面網頁
*歷年奧運會吉祥物
*設計在線-吉祥物的未來
猶太歷史年表

呢個年表係一個猶太文明歷史嘅年表，而個表嘅年份只係一個大約年份，尤其係難以考究嘅古代部份。而表入面嘅時間，係跟西曆計，而唔係跟猶太曆。

## 猶太歷史年表


類:以色列史
起火

**起火**，或者**取火**，即係人為、造出嚟一個用得嘅火。

起火有好多種方法。先民最初係啲自然火度執啲燒着嘅植物返屋企。有人鑽木取火，亦有用火石點着啲嘢，嗰時鑽木起火係好難，所以有人會想到「守望相助」，向人借火。比較嚟講就算係「易過借火」。而家就用火柴、打火機咁。

## 彈出去
*Friction method: the bow drill
*Solar method using can of Coke and chocolate
*Solar method with lens made from ice
口交

**口交**（同男女性口交又叫**吹簫**、**擔[[柴]]**；同男性口交又叫**含[[𡳞|撚]]**、**食J**、**食JJ**、**食朘**、**食朘朘**；同女性口交又叫**含屄**、**舔陰**）係用口或者脷刺激外生殖器嘅性行為。口交可以由異性或者同性嘅兩人相互進行。口交亦可以自我進行，叫做自我口交（男：autofellatio；女：autocunnilingus）。

## 動機
好多時係一啲女性唔方便做愛嘅日子，例如係月經期間，又或者係非安全期，女性唯有以口交嚟滿足伴侶，漸漸地女性會以口交嚟增加對伴侶挑逗。

口交分為男性對女性嘅口交同女性為男性嘅口交，男性對女性嘅口交係男性用條脷刺激女性嘅陰核及陰道，甚至會將條脷伸入女性嘅陰道嚟代替男性性器官嚟刺激女性；而女性為男性嘅口交就係女性用口部代替陰道套住男性嘅性器官，上下移動嚟模仿造愛嘅情況，加上條脷嘅刺激可以帶畀男性更大嘅刺激。

既然精子入唔到陰道就唔係太可能會導致懷孕（唔係完全冇可能），噉口交就被用嚟作為一種避孕嘅方法。好多人——包括越來越多嘅未成年人——為咗呢個原因而選擇咗口交嘅性交方式。

有啲人唔能夠接受口交，但亦有好多人樂於此道。有時口交並唔係為咗避孕，而係作為「前戲」而做嘅。生殖器官具有大量嘅神經末梢，非常敏感，雖然脷、嘴唇都係噉，由於嘴入面冇刺激性慾嘅受器，係感受唔到性興奮，但因敏感嘅觸覺，若同時進行性幻想，係可以勾起性慾嘅。

## 舔陰

又叫「品玉」。牽涉以口、唇、舌對雌性陰蒂、陰戶或陰道嘅性刺激。性伴侶對雌性施行口交可能用作前戲嘅一部分，或仿作交合。

## 睇埋
* 陰戶口交
* 鹹片
* 㚻片
* 含𡳞